Οδηγούμε το ανανεωμένο Hyundai i30 N και καταλαβαίνουμε τι σημαίνει πώρωση! - motori.gr\nΟδηγούμε το ανανεωμένο Hyundai i30 N και καταλαβαίνουμε τι σημαίνει πώρωση!\nΠήραμε τα βουνά με το ανανεωμένο Hyundai i30 N.\nΤο 2022 θέλουμε να αφήσουμε πολλά χιλιόμετρα πίσω, όλα όσα την προηγούμενη χρονιά μας πλήγωσαν, αποξένωσαν, άγχωσαν, καταπίεσαν και περιόρισαν τη ζωή μας. Στην αυγή του νέου έτους λοιπόν, το ανανεωμένο Hyundai i30 N είναι ότι καλύτερο για ένα κυριολεκτικά δυναμικό ξεκίνημα.\nΕλάτε να πατήσουμε γκάζι στην πρώτη διαδρομή του νέου έτους συντροφιά με το κορυφαίο i30 N, το οποίο έχει ακόμα περισσότερη ορμή και είναι κομψότερο.\nΗ όψη του κορεάτικου hot hatch καθηλώνει με τα επανασχεδιασμένα και λεπτότερα φωτιστικά σώματα που ενσωματώνουν τα νέα Led φώτα ημέρας σχήματος “V”, τη φαρδύτερη μάσκα πάνω στην οποία έχει καρφιτσωθεί το λογότυπο Ν, την επιθετικότερη σχεδίαση του προφυλακτήρα, με αεροδυναμικά πτερύγια στα άκρα του, και το εμπρός splitter που αναδεικνύεται με μια λεπτή κόκκινη λωρίδα.\nΤο προφίλ του ανανεωμένου i30 Ν τονίζουν οι νέες μαύρες σφυρήλατες 19αρες ζάντες (ελαφρύτερες κατά 14,4 κιλά), πίσω από τις οποίες ξεχωρίζουν οι κόκκινες δαγκάνες των φρένων με το έμβλημα Ν. Τα μαύρα καλύμματα των πλευρικών καθρεπτών είναι ασορτί με τα πλευρικά μαρσπιέ και την αεροτομή οροφής, στο κέντρο της οποίας υπάρχει τριγωνικού σχήματος φως φρένου.\nΔιψάει για ορεινές διαδρομές και «στροφιλίκια».\nΤο μεγάλο αυτοκόλλητο Ν στις πόρτες είναι η υψωμένη του «σημαία» επιδόσεων.\nΤο μοτίβο σχήματος “V” επαναλαμβάνεται και στα πίσω φωτιστικά σώματα, επίσης τεχνολογίας Led. Καθώς το ανανεωμένο i30 N απομακρύνεται στον ορίζοντα το βλέμμα κεντρίζουν οι δυο μεγαλύτερες στρογγυλές εξατμίσεις που «αγκαλιάζονται» από τον πίσω μαύρο διαχύτη.\nΜικρότερης έντασης είναι οι αλλαγές στο εσωτερικό. Σημείο αναφοράς παραμένει το πολυλειτουργικό τριάκτινο τιμόνι με τα δυο ενσωματωμένα μπλε κουμπιά. Με το αριστερό επιλέγεις ανάμεσα στα τρία προγράμματα οδήγησης (Eco/Normal/Sport) και με το αριστερό, που έχει πάνω του την καρό σημαία, ανάβει το πράσινο φως για είσοδο στην πίστα, ενώ μπορείς να εξατομικεύσεις την απόκριση στο γκάζι, το Rev Matching (ρυθμίζει αυτόματα τις στροφές του κινητήρα όταν ο οδηγός αλλάζει από υψηλότερη σε χαμηλότερη ταχύτητα), το διαφορικό N Corner Carving Differential, τον ήχο της εξάτμισης, την ηλεκτρονικά ελεγχόμενη ανάρτηση, το σύστημα ηλεκτρονικού ελέγχου ευστάθειας και το σύστημα διεύθυνσης.\nΚαλή στήριξη του σώματος από τα εμπρός καθίσματα.\nΑνεπαίσθητες οι αλλαγές στο εσωτερικό.\nΜαλακό πλαστικό σκεπάζει το επάνω τμήμα του ταμπλό, ενώ συνολικά τα υλικά έχουν αρκετά καλή ποιότητα και συναρμογή. Σπορ αύρα αναδύεται από τα αλουμινένια πεντάλ, από το λογότυπο Ν που κοσμεί τη βάση του τριάκτινου τιμονιού, το λεβιέ ταχυτήτων και τις πλάτες των καθισμάτων.\nΑνοίγοντας το πορτμπαγκάζ αντικρύζεις τη μπάρα θόλων, αποστολή της οποίας είναι να αυξάνει κατά 7% τη στρεπτική ακαμψία, κυρίως σε στροφές και σε δυναμικούς ελιγμούς. Παράλληλα επηρεάζει τη χωρητικότητα του πορτμπαγκάζ (381 λίτρα και 395 λίτρα όταν αφαιρείται).\nΚάτω από το εμπρός καπό εξακολουθεί να «φωλιάζει» ο γνωστός δίλιτρος turbo Τ-GDI βενζινοκινητήρας, ο οποίος όμως είναι «ντοπαρισμένος». Έτσι με το προαιρετικό πακέτο “Performance” παράγει 280 ίππους (+5 ίπποι) στις 5.500-6.000 σ.α.λ. και 392 Nm στις 2.100-4.700 σ.α.λ. (+39 Nm) ροπής. Πώς αποτυπώνεται αυτό στον πίνακα των επιδόσεων; Επιτάχυνση από 0-100 χλμ./ώρα εντός 5,9 δευτ. και τελική ταχύτητα 250 χλμ./ώρα! Με τρεις λέξεις, φωτιά στην άσφαλτο.\nΠλέον ο θηριώδης κινητήρας μπορεί να συνδυαστεί με αυτόματο κιβώτιο διπλού συμπλέκτη N DCT 8 σχέσεων, το οποίο μεταδίδει την κίνηση στους εμπρός τροχούς. Μάλιστα το ανανεωμένο i30 N είναι το πρώτο μοντέλο της Hyundai στην Ευρώπη που αποκτά το εν λόγω κιβώτιο ταχυτήτων.\nΜηχανικό 6αρι κιβώτιο για πιο συμμετοχική οδήγηση.\nΩς πιο παραδοσιακοί προτιμήσαμε το 6-ταχυτο μηχανικό σασμάν, το οποίο κάνει περισσότερο συμμετοχική την οδήγηση. Το πάθος που σου ξυπνάει το i30 N αποτυπώνεται στη μέση κατανάλωση καυσίμου, η οποία κυμάνθηκε κοντά στα 13 λίτρα/100 χλμ. Αν όμως καταφέρεις να χαλιναγωγήσεις τους 280 ίππους, μπορείς με προσπάθεια και με ενεργοποιημένο το πρόγραμμα οδήγησης Eco, να πετύχεις μονοψήφιο νούμερο (επίσημη μέτρηση WLTP 8 λίτρα/100 χλμ.-εκπομπές C02 182 γρ./χλμ.-προδιαγραφών ρύπων Euro 6d).\nΞεχνάς τους καλούς σου τρόπους\nΕπιτρέψτε μας την έκφραση, αλλά το i30 Ν είναι σκέτη πώρωση όταν το οδηγείς! Ανυπομονείς να βγεις από την κίνηση την πόλης, όπου η σκληρή ανάρτηση (ΜακΦέρσον μπροστά-πολλαπλών συνδέσμων πίσω) «τερματίζει» εύκολα στις αμέτρητες λακκούβες, για να πατήσεις δυνατά το γκάζι στην ατέλειωτη ευθεία του αυτοκινητόδρομου, ενώ στη συνέχεια αναζητάς φιδίσια ορεινή διαδρομή για να ξεσαλώσεις στις στροφές.\nΕκεί εμπνέεσαι να γράψεις ύμνους για το ηλεκτρονικά ελεγχόμενο μπλοκέ διαφορικό N Corner Carving Differential και τη στερητική ακαμψία του i30 N. Στην κατάβαση εντυπωσιάζεσαι όχι μόνο από την αποτελεσματικότητα των φρένων (αεριζόμενοι δίσκοι εμπρός-δίσκοι πίσω), αλλά και από την αντοχή τους σε επίπονη χρήση, κάτι που είχαμε διαπιστώσει και όταν οδηγήσαμε το i30 Ν στην πίστα των Μεγάρων.\nΑυτή η «μούρη»…\nΚόλαση τα «οπίσθια».\nΟ μπάσος ήχος και τα «σκασίματα» της εξάτμισης φτάνουν στα αφτιά σα μελωδία που σου δίνει το ρυθμό για όλο και πιο «άτακτη» οδήγηση. Όσο για το επίπεδο της πρόσφυσης θα λέγαμε ότι το i30 N «βιδώνει» στην άσφαλτο, και θέλει αρκετή προσπάθεια, μαζί με απενεργοποίηση των ηλεκτρονικών συστημάτων, για να το ξεκολλήσεις.\nΤο 6αρι μηχανικό κιβώτιο ταχυτήτων έχει αρκετά κοντές σχέσεις, κρατώντας διαρκώς ψυχωμένο τον κινητήρα, ενώ τα άψογα κουμπώματα του λεβιέ δείχνουν να αντέχουν ακόμα και σε «καρφωτές» αλλαγές.\nΤο τιμόνι (με ηλεκτρική υποβοήθηση) χαράζει με χειρουργική ακρίβεια την πορεία που θέλεις, αν και μέσα στην πόλη μπορεί να σε κουράσει λίγο στις μανούβρες, λόγω του μεγάλου κύκλου στροφής (5,83 μέτρα).\nΣε ποιον απευθύνεται τελικά το i30 N; Σε όσους πιστεύουν ακόμα ότι η χαρά της οδήγησης δε μπορεί να συνδυαστεί με πρίζες, καλώδια, φορτιστές και μπαταρίες, αλλά μόνο με υγρό καύσιμο και εξάτμιση. Σε όσους θέλουν ένα αυτοκίνητο ελεγχόμενα παιχνιδιάρικο στο δρόμο που να μετατρέπεται σε «πολεμομηχανή» μέσα στην πίστα. Σε όσους δεν πιστεύουν ακόμα ότι τα hot hatch πρέπει οπωσδήποτε να έχουν ευρωπαϊκή καταγωγή. Σε όσους δεν ενδιαφέρονται τόσο για την κατανάλωση καυσίμου, αλλά για τα έντονα συναισθήματα της οδήγησης. Σε όσους μπορούν να καταλάβουν ότι τα 35.390 ευρώ (με το Performance Pack και το 6αρι μηχανικό κιβώτιο) δεν είναι λίγα χρήματα, αλλά ούτε υπερβολικά πολλά για όλα όσα προσφέρει το i30 N.\nΝέες μαύρες σφυρήλατες 19αρες ζάντες και Led φώτα ημέρας.\nΤεχνολογίας Led και τα πίσω φωτιστικά σώματα.\nΗ μπάρα θόλων μέσα στο πορτμπαγκάζ.\nΡεζέρβα ανάγκης, προτιμότερη από το κιτ επισκευής ελαστικού.\nTags: 280 ΙΠΠΟΙHYUNDAII30 NPERFORMANCE PACKΑΝΑΝΕΩΜΕΝΟΓΚΑΖΙεπιδόσειςΚΑΤΑΝΑΛΩΣΗΚΙΝΗΤΗΡΑΣΤΙΜΗ


Διεθνή - Results from #1030\nΔείτε τις βασικές αρχές συμφωνίας της Πορτογαλίας και της Ιρλανδίας με την Τρόικα\nΚοινό αίτημα στους υπουργούς Οικονομικών της Ευρωζώνης είχαν παρουσιάσει η Ιρλανδία και η Πορτογαλία για επιμήκυνση στην αποπληρωμή των δανείων στήριξης από τον EFSF.\nΠύραυλος Tomahawk εναντίον κοντέινερ σε πλοίο εν πλω [Εικόνες-Βίντεο]\nΣε δοκιμές που εκτέλεσε το αμερικανικό ναυτικό πύραυλος Tomahawk κατάφερε να ανοίξει τρύπα σε ένα κοντέινερ που ήταν φορτωμένο σε πλοίο το οποίο έπλεε ανοικτά των ακτών του νησιού San Nicolas στην Καλιφόρνια.\nΤο γνωρίζατε ότι υπάρχει χώρα που αποχώρησε από την Ευρωπαϊκή Ένωση (ΕΟΚ) το 1985; Δείτε στο makpress, αναλυτικά τι προβλέπουν οι συνθήκες της Ευρωπαϊκής Ένωσης, το Ευρωσύνταγμα και τα υπόλοιπα νομικά κείμενα, για μια χώρα που θέλει να αποχωρήσει :\nΣε 1΄ λεπτό...\nΝα τι μπορεί να συμβαίνει κάθε λεπτό που περνάει ανά τον κόσμο...\nΤούρκοι ανακάλυψαν το κελί του Απόστολου Παύλου\nΜια γενική ιδέα του παγκόσμιου χάρτη και του πώς είναι μοιρασμένη η ζωή επάνω σε αυτόν, λίγο πολύ όλοι την έχουμε. Οι χάρτες και τα διαγράμματα που ακολουθούν, όμως, υπόσχονται να σας δείξουν πράγματα για τον μικρό θαυμαστό μας πλανήτη που δεν είχατε φανταστεί.\n"Κατάπιε" την "γλώσσα" του ο Μ.Σουλτς και από τις απειλές πολύ γρήγορα πέρασε στο "πρέπει να βρούμε έναν συμβιβασμό", ενώ δεν παρέλειψε να τονίσει πόσο αισιόδοξος είναι μια μόλις εβδομάδα μετά το ταξίδι του στην Αθήνα.\nΗ Κίνα μετατρέπει ανθρώπινα περιττώματα σε «μαύρο χρυσάφι»\nΣτην Κίνα, ένα όλο και αυξανόμενο τμήμα των βοθρολυμάτων μετατρέπεται σε λίπασμα και σε βιοαέριο. Σύμφωνα με το Bloomberg, στο Πεκίνο κάθε μέρα επεξεργάζονται 6.800 τόνοι ανθρώπινων περιττωμάτων, μια ποσότητα που είναι αρκετή για να γεμίσει τρεις πισίνες ολυμπιακών διαστάσεων.\nΤο παγκόσμιο χρέος τη στιγμή που γράφονται αυτές οι γραμμές είναι περισσότερο από 55 τρισεκατομμύρια δολάρια. Κάθε δευτερόλεπτο που περνάει, διογκώνεται, γιατί κάποιος (πολίτης, πρωθυπουργός, κλπ) κάτι ακόμη δανείζεται.\nΠώς οι τζιχαντιστές στήνουν ιδιωτικό στρατό στην καρδιά της Ευρώπης\nΓια τον δυτικό κόσμο και όχι μόνο, το 2015 θα είναι η χρονιά-σταυροδρόμι στη μάχη με την τρομοκρατία από το Ισλαμικό Κράτος. Τα κυκλώματα των «τζιχαντιστών» και οι μέθοδοι στρατολόγησης. Η προπαγάνδα και η «ιερή αποστολή»


PS3 | jRPG News\nPlaystation 3 RPG News\nFinal Fantasy 25th Anniversary Ultimate Box (PS3)\nPosted by Scatman on Σεπτεμβρίου 11, 2012\nPosted in: PS3.\tΣχολιάστε\nMε αφορμή την 25η επέτειο του δημοφιλέστατου franchise της Square Enix, Final Fantasy, η εταιρεία αποφάσισε να εκδώσει μία…υπερσυλλογή για το PS3. Το τεράστιο αυτό πακέτο θα περιέχει τα Final Fantasy I-XIII, 2 CDs με μελωδίες, 1 κωδικό για το Final Fantasy XIV , 1 DVD video αφιερωμένο στην πορεία του franchise, 1 βιβλιαράκι με artwork και τέλος, ένα κάδρο με σχέδιο του Yoshitaka Amano για τη γιορτή της σειράς.\nAναμένεται στις 18/12/12 αποκλειστικά στην Ιαπωνική (JPN) αγορά. H τιμή του έχει οριστεί στα… 35,000 Yens.\nOfficial Site : http://store.jp.square-enix.com/special/ff25th\nKamisama to Unemi Kakumei Paradox (PS3)\nPosted by Scatman on Αύγουστος 28, 2012\nTo Kamisama to Unemi Kakumei Paradox (神様と運命革命のパラドクス) είναι ένα tactical RPG που θα κυκλοφορήσει απ’την Nippon Ichi αποκλειστικά στο PS3 με αφορμή την 20ετή παρουσία της στο τομέα των videogames. Σύμφωνα με τις υπάρχουσες πληροφορίες το σενάριο θέλει τον νεαρό Renya να γίνεται από «σπόντα» Θεός (!!!) έπειτα από μία μυστηριώδη νίκη του σε λοταρία της περιοχής του. Όπως είναι λογικό η ιδιότητά του κρύβει πολλές προκλήσεις. Σχετικά με το σύστημα μάχης, θα είναι πολύ κοντά σε αυτό που έχουμε δει στα Disgaeas.\nΑναμένεται στις 20/12/12 αποκλειστικά για την Ιαπωνική (JPN) αγορά με την τιμή του να έχει οριστεί στα 9,240 Yens.\nOfficial Site : http://nippon1.jp/consumer/kamipara\nPosted by Scatman on Ιουνίου 19, 2012\nTo Rainbow Moon είναι ένα tactical/RPG που θα εμφανιστεί στο PS3 με τη διάθεσή του να γίνεται αποκλειστικά μέσα απ’το Playstation Store. O τίτλος της Eastasiasoft επικεντρώνεται στις περιπέτειες του Baldren που άθελά του βρίσκεται στον κόσμο Rainbow Moon. Προσπαθεί να επιστέψει πίσω στη δική του περιοχή, ωστόσο θα πρέπει πρώτα να αντιμετωπίσει τις σκοτεινές δυνάμεις που απειλούν την Rainbow Moon και τον ίδιο. Όσον αφορά το gameplay θα είναι το κλασσικό για παιχνίδι της κατηγορίας με turn based μάχες και κινήσεις μέσα σε συγκεκριμένα πλαίσια. Συνολικά θα υπάρχουν 6 main χαρακτήρες. Η δράση θα εξελίσσεται κατά κύριο λόγο σε ανοιχτούς χώρους, παρολαυτά θα υπάρχουν κι αρκετά dungeons. Θετική εντύπωση προκαλούν οι ειδικές κινήσεις και τα εντυπωσιακά εφέ που τις συνοδεύουν.\nΤο παιχνίδι να αναμένεται να γίνει διαθέσιμο στις 04/07/12 για όλες τις αγορές. Η τιμή του σύμφωνα με το επίσημο site θα είναι $14.99 / €12.99 / £9.99.\nOfficial Site : http://www.rainbowmoongame.com\nPosted by Scatman on Ιουνίου 7, 2012\nTo Tales of Xillia 2 (テイルズオブエクシリア2) είναι η λογική συνέχεια του ομώνυμου τίτλου που εκδόθηκε πέρυσι τον Σεπτέμβριο στο PS3 (όπως και τώρα) απ’την Bandai-Namco. Σύμφωνα με τις πρώτες πληροφορίες, η δράση λαμβάνει χώρα στον ίδιο κόσμο με το πρώτο παιχνίδι 1 χρόνο μετά το τέλος των γεγονότων του. Όπως είναι αναμενόμενο θα εμφανιστούν αρκετοί απ’τους προηγούμενους ήρωες καθώς και νέοι. Μάλιστα, σύμφωνα με τον Hideo Baba (producer), νέες προσωπικότητες όπως η Elle θα έχουν κυρίαρχο ρόλο στη δράση. Μία νέα προσθήκη στο gameplay, θα αφορά την επιλογή γραμμής δράσης με τα πλήκτρα L1 & R1 όπου θα επηρεάζει και το ending.\nΣύμφωνα με την εκδότρια εταιρεία, ο τίτλος της θα εκδοθεί στο τέλος του 2012. Περισσότερες λεπτομέρειες σε μελλοντικά posts.\nOfficial Site : http://tox2.tales-ch.jp\nHyperdimension Neptunia V (PS3)\nPosted by Scatman on Απρίλιος 22, 2012\nTo Hyperdimension Neptunia V (神次元ゲイムネプテューヌV) είναι η συνέχεια του Neptunia mk-2 που πριν μερικούς μήνες κυκλοφόρησε και στη Δυτική αγορά. Το παιχνίδι θα διατηρεί το ίδιο ύφος με το προηγούμενο με τη διαφορά πως η δράση θα εξελίσσεται πλέον στα ’80s! Η δυναμική τριάδα του mk-2 επιστρέφει κι εδώ (Noire, Blanc & Vert), με τη διαφορά πως θα έχουν διαφορετικές ιδιότητες πλέον αφού στον κόσμο αυτού του παιχνιδιού δεν θα είναι θεότητες. To σενάριο θέλει της ηρωίδες να αντιμετωπίζουν μία καινούργια απειλή που ακούει στο όνομα 7 σοφοί.\nΟ τίτλος της Compile Hearts θα κυκλοφορήσει στις 30/08/12 στην Ιαπωνική (JPN) αγορά και η τιμή του έχει οριστεί στα 7,329 Yens.\nOfficial Site : http://www.compileheart.com/neptune_v


Τα άτιμα τα μπόσικα… (μια ετυμολογική μελέτη για τον Δ. Παπαδημούλη) | Αναμνήσεις από τον ΣΥΡΙΖΑ\nΤα άτιμα τα μπόσικα… (μια ετυμολογική μελέτη για τον Δ. Παπαδημούλη)\t29/09/2009\nΟ Δ. Παπαδημούλης, υποψήφιος βουλευτής του ΣΥΡΙΖΑ στη Β’ Περιφέρεια Αθηνών, μιλώντας σήμερα 24/09/2009 στον ραδιοφωνικό σταθμό Αθήνα 9,84 (Β. Πάικος -Μ. Κοττάκης), δήλωσε μεταξύ άλλων, τα εξής:\nΤο ΠΑΣΟΚ θα είναι, όπως όλα δείχνουν, αυτοδύναμο, αλλά θα είναι κακό για τον τόπο να είναι παντοδύναμο και να μην έχει μια δύναμη από τα αριστερά να κρατάει τα «μπόσικα», να ελέγχει και να πιέζει ώστε οι όποιες θετικές του διακηρύξεις να γίνουν πράξη και να αντιστέκεται στις αρνητικές επιλογές.\nΣυνέντευξη του Δ. Παπαδημούλη στην Ελευθεροτυπία 20/09/2009\nΜακάρι να πέσω έξω, αλλά πολύ φοβάμαι ότι χωρίς ισχυρή αριστερά, «να κρατάει τα μπόσικα» στη νέα Βουλή, θα ξαναδούμε το γνωστό έργο: Το ΠΑΣΟΚ να βγάζει προεκλογικά φλας αριστερά και μετεκλογικά να στρίβει και πάλι δεξιά.\nΟφείλουμε λοιπόν σύντροφοι και συντρόφισσες να ανακαλύψουμε τι είναι αυτά τα μπόσικα που θα κρατάει ο Παπαδημούλης. Έψαξα σε ερμηνευτικά λεξικά και ορίστε τι ανακάλυψα:\n(Ιδιωματισμός): Ουσιαστικοποιημένο ουδέτερο του επιθέτου «μπόσ(ι)κος». Αναφέρεται κυριολεκτικώς στα μαλακά μέρη της κοιλιάς ή και στα πόδια (βλ. πιάστον απ’ τα μπόσικα).\nΥπάρχει και μια σεξιστική ερμηνεία του slang.gr:\nΌμως δύναται να υπάρξουν και παρερμηνείες:\nΠ.χ. Μην χαλβαδιάζεις το κορίτσι, είναι μπόσσικο (του αρχηγού)…\nΚατά πλειοψηφία χρησιμοποιείται βοηθητικώς:\n– Ρε σύ, αυτός λιποθύμησε!\n– Πιάστον απ’ τα μπόσικα, να τον βάλουμε σε καμιά σκιά!\n– Λοιπόν, είμαστε δυο και είναι πέντε, μην φοβάσαι όμως θα τους δείρουμε, τράβα μπρός εσύ και είμαι εγώ πίσω σου να κρατάω τα μπόσικα.\n– Για μαλάκες ψάχνεις; Εσύ ξεκίνησες τη μανούρα, εμένα θες να δείρουν;\nΑλλά χρησιμοποιείται και αυτοκριτικώς:\n– Τη γυναίκα μου ούτε που θυμάμαι πώς τη γνώρισα. Πώς βρέθηκα μπόσικος και την πήρα; Θές η αγαμία, θές που ήμουνα φανταράκι άπραγο τότε, με πιέσανε κι οι δικοί της, έκανα και δυο παιδιά, την πάτησα και τραβιέμαι από τότε…\nΚαθότι ο καταλληλότερος έβερ ευρωβουλευτής, ας το πούμε και αγγλιστί:\nthe sleazy underbelly, ήτοι το μαλακόν υπογάστριον, έδρα της επιθυμίας κατά την πλατωνική και μεσαιωνική ψυχολογία.\nΕπειδή έχει σπουδάσει και Πολιτικός Μηχανικός μπορούμε να το δούμε και από κατασκευαστικής όψεως:\nΣημαίνει και «τζόγος», το κατασκευαστικό περιθώριο. Παράδειγμα: «άσε το παξιμάδι λίγο λάσκα, να πάρει τα μπόσικα»\nΆλλωστε ως λάτρης της ευρω-τουρκικής προσεγγίσεως μπορούμε να πούμε και το εξής:\nboş στην Τουρκικήν σημαίνει και κενό, χαλαρό. Άρα πιθανολογούμε ότι ετυμολογικώς τα «μπόσικα» προέρχονται από εκεί, δηλαδή κενότης, χαλαρότης.\nΥπάρχει όμως ο κίνδυνος να μην θέλει ο Γιωργάκης κανέναν να του κρατά τα μπόσικα οπότε κατά πάσα βεβαιότητα υπάρχει η άλλη τουρκική ερμηνεία:\nboş στα τούρκικα σημαίνει και άνεργος. Άρα μπόσικα δύναται να ερμηνευτεί και ως ανεργία.\nΑν ασχολείσαι με πουλιά, μπορείς να δεις κι άλλη ερμηνευτική εκδοχή:\nΑρχικά ο περιστεράς ανεβάζει στον ουρανό τα «ουτζίτικα» και στη συνέχεια ανοίγει τον άλλο περιστερώνα να βγουν στο έδαφος τα «μπόσικα». Βλέποντας τα «ουτζίτικα», τα «μπόσικα» θα πραγματοποιήσουν από ψηλά «βούτες» με ταχύτητα… πυραύλου αποσπώντας έτσι τα χειροκροτήματα όλων οι οποίοι θα έχουν πάντα στραμμένα τα μάτια στον ουρανό.\nΤέλος δεν ξέρω αν χρησιμοποιεί μηχανάκι ο σύντροφος για να προλαβαίνει τις θρυλικές τηλεοπτικές του εμφανίσεις, οπότε αν και εφόσον χρησιμοποιεί, μπορούμε να δώσουμε και έναν πιο moto ορισμό:\nΚάθε αλυσίδα χρειάζεται ένα ποσοστό χαλαρότητας (μπόσικα) για μπορεί να διαχειριστεί καλύτερα τους παλμούς δύναμης που προέρχονται από τον κινητήρα και για να μπορεί να ακολουθήσει ελευθέρα την κίνηση του τροχού πάνω κάτω λόγω λειτουργίας της ανάρτησης.\nΜετά από την παραπάνω σύντομη λεξικογραφική μελέτη πασχίζω να κατανοήσω τι σημαίνει η αγαπημένη προεκλογική έκφραση του καλυτερότερου ευρωβουλευτή μας και οσονούπω βουλευτή μας:\nΘα κρατάει από την κοιλιά τον Παπανδρέου; Αν ναι πάλι καλά που δεν βγήκε ο Βενιζέλος πρόεδρος του ΠΑΣΟΚ, διότι τότε θα επρόκειτο για απόπειρα αυτοκτονίας…\nΘα είναι ο «απερίσκεπτος, χαλαρός, νωθρός, αφελής και εν τέλει ευκολόπιστος, συρόμενος ως άθυρμα, άνθρωπος» κατά πως λέει το λεξικό;\nΘα κρατά σκοπιά, θα φυλάει τσίλιες, θα υποστηρίζει τα νώτα, την αφύλακτη ή ευπαθή περιοχή της νέας κυβερνήσεως, θα φυλάττει Θερμοπύλας;\nΘα αφήνει κατασκευαστικό περιθώριο ή απλοελληνικά τζόγον/λάσκα στο κράτημα ;\nΘα περιπέσει εις ανεργία; (κατά την τουρκο-ετυμολογική ερμηνεία;)\nΘα βόσκει τα «μπόσικα» περιστέρια στο έδαφος επί των οποίων θα εφορμήσουν τα γεμάτα ορμές προσμένοντας ηδονή «ουτζίτικα»;\nΉ τέλος θα διατηρεί στον νέο ΣΥΡΙΖΑ τα ποσοστά χαλαρότητας για να διαχειρίζεται καλύτερα τους παλμούς και τις δονήσεις που θα προκαλέσει εν αφθονία μετεκλογικά ο κινητήρας της κοινοβουλευτικής πλειοψηφίας;\nΠροσωπικώς προτιμώ τη low bap εκδοχή (active member):\nΌμως αυτά είναι γούστα και περί ορέξεως κολοκυθόπιτα.\n1.\txaxaxa - 29/09/2009\nΕπανήλθες στη σάτυρα. Έγραψες.\n2.\tPETROS - 30/09/2009\nΟυτως η αλλως ο ΣΥΝ/ΣΥΡΙΖΑ ενας μποσικος σχηματισμος ειναι .\nΑντικειμενικα αυτο που προκυπτει ως λογος πολιτικος ειναι υφασμα ……. αργασμενο μποσικα.\nΕτσι εξηγειται συντροφοι και η ….φαεινη ιδεα που απεικονιζεται στην κεντρικη αφισα του ΣΥΝ/ΣΥΡΙΖΑ.\nΤραβαμε το σκοινι για να μαζεψουμε τα…..μποσικα.\n3.\tisatsitna - 30/09/2009\nΜέρες που ‘ναι, ο κ. Παπαδημούλης προσπαθεί να μας κάνει να χάσουμε την ηρεμία μας. Όπου σταθεί αναφέρει ότι ο ρόλος της Αριστεράς στο κοινοβούλιο που θα προκύψει είναι να «κρατάει τα μπόσικα» και να ελέγχει!\nΎστερα από αυτό χάσαμε τον ύπνο μας. Ψάξαμε στις διακυρήξεις του ΣΥΡΙΖΑ να δούμε αν αναφέρεται πουθενά σαν ρόλος του ΣΥΡΙΖΑ να κρατάει τα «μπόσικα» και δεν βρήκαμε τίποτα. Ανοίξαμε τα βιβλία των κλασσικών να βρούμε αν αναφέρονται κάπου στα «μπόσικα», τίποτα. Βάλαμε στο google τις λέξεις «Μαρξ» και «μπόσικα» και πάλι δεν βρήκαμε τίποτα. Βάλαμε και στα αγγλικά τις λέξεις «left» και «bosika», τζίφος πάλι. Αποδεχτήκαμε λοιπόν, ότι είναι μια άποψη του αφορά μόνο τον ίδιο τον κ. Παπαδημούλη (και κάποιους άλλους ίσως…).\nΘα του συνιστούσαμε να διαβάσει καλύτερα τις διακηρύξεις του ΣΥΡΙΖΑ και σίγουρα θα βρει κάποια καθήκοντα παραπάνω από το » να «κρατάει τα μπόσικα» , να φυλάει τσίλιες ή ότι άλλο νομίζει… Αφορμή των παραπάνω σκέψεων ήταν ένας άκρως επιτυχημένος σατυρικός σχολιασμός στο Σκέψεις για τον ΣΥΡΙΖΑ. Επισκεφθείτε το!\nΑ, και όσοι ψηφίζουν ΣΥΡΙΖΑ στη Β Αθήνας υπάρχουν υποψήφιοι που δεν αρκούνται να κρατάνε τα μπόσικα όπως η Ν. Βαλαβάνη, ο Γιάννης Αδάμος και πολλοί άλλοι…\n4.\tregimientocinqo - 30/09/2009\n..μήπως απλά κρατάει τα bossικα όμως?\n(καθ’ότι τα bosses του ΓΑΠ ξέρουμε ποια είναι)\n5.\tχ-νο - 30/09/2009\nΑφού ούτε τα ιερά βιβλία και ούτε οι άγιοι του μαρξισμού, ούτε καν τα κατάστιχα του ΣΥΡΙΖΑ, δεν γράφουν τίποτα για μπόσικα, τότε μάλλον αυτος ο παπαδημούλης θα είναι τίποτα άθεος ή αιρετικός, που κολάζει το εκκλησίασμα της αγίας του θεού εκκλησίας του ΣΥΡΙΖΑ.\nΑ, και κάτι ακόμα, αυτή ακριβώς την άνάρτηση, την έχω διαβάσει σε τρία τέσσερα μπλόκ, δεν ξέρω γιατί, μάλλον κάποιοι την θεωρούν πολύ έξυπνη, Το σίγουρο είνοι ότι ο παπαδημούλης θα έχει σίγουρα τρομάξει, τώρα που τον ξεμπροστιάσατε και θα κάνει απανωτές μετάνοιες!\n6.\tsyriza - 01/10/2009\nΔεν διεκδικώ ούτε ποιότητα στη σάτιρα, ούτε πολύ περισσότερο να φοβίσω τον Παπαδημούλη. Διαφωνώ με τον ρόλο που επιφυλάσσει στον ΣΥΡΙΖΑ και το λέω.\nΌσο για την αναδημοσίευση της ανάρτησης, δεν έχω τι να πω. Μπορούμε όμως να καταγγείλουμε τους διπλοαναρτήσαντες ότι κρατάνε τα δικά μας μπόσικα…\nΌσο για το αν είναι άθεος ή αιρετικός ο Παπαδημούλης, μήπως τον μπερδεύεις με τον Περικλή; Και οι δύο από Π αρχίζουν.\n7.\tΕΟΣ - 01/10/2009\nΤην έκφραση «κρατάμε τα μπόσικα» χρησιμοποίησε σήμερα και ο Α. Τσίπρας στο βραδινό δελτίο ειδήσεων του MEGA…\nsyriza - 01/10/2009\nΤι γίνεται ρε γαμώτο με αυτά τα μπόσικα!\nΕγώ νόμιζα ότι είναι κοπιράιτ του Παπαδημούλη που ήρθε φουριόζος εκ Βρυξελλών στη Β’ Αθήνας κι άρχισε τα ποδοσφαιρικο-λαϊκο-μαγκίτικα για να σαρώσει στη σταυρομαχία. Άμα άρχισε κι ο Αλέξης να κρατά τα μπόσικα θα γίνουμε χάσικα.


Τεστ προσωπικότητας για δυνατούς λύτες! - iPop\nΤεστ προσωπικότητας για δυνατούς λύτες!\nΕύα Μανωλαράκη\t7 years ago τεστ\nΤο τεστ είναι απλό. Πολύ απλό. Για να βγάλες εις πέρας το τεστ προσωπικότητας πρέπει να κάνεις ένα και μόνο απλό βήμα. Δες προσεκτικά τις παραπάνω εικόνες στη φωτογραφία και επίλεξε μία. Μη βιαστείς, παρατήρησε τες αρκετά καλά και στη πορεία επίλεξε. Στη συνέχεια πήγαινε παρακάτω στο κείμενο και διάβασε την ανάλυση της προσωπικότητας που κρύβεται πίσω από αυτή την εικόνα!\nΜη κλέψεις και διαβάσεις πρώτα τις απαντήσεις! Διάλεξες; Ωραία. Έλα να δούμε τι λέει η επιλογή σου για τον χαρακτήρα σου. Θα εντυπωσιαστείς και εσύ όσο και εμείς!\nΗ λέξη «περιορισμός» για σένα είναι κόκκινο πανί! Είσαι ανεξάρτητος, αντισυμβατικός, απελευθερωμένος και αποζητάς (για να μην πούμε ότι απαιτείς) μια ελεύθερη και ανεξάρτητη ζωή, που σου επιτρέπει να καθορίζεις μόνος/η την πορεία σου. Έχεις μια καλλιτεχνική κλίση στη δουλειά και στη διασκέδαση και στα πλαίσια της ανάγκης σου για ελευθερία μερικές φορές δεν ξεχωρίζεις το σωστό από το λάθος. Η μόδα δεν σε αγγίζει καθώς προσπαθείς να ζήσεις σύμφωνα με τις δικές σου ιδέες και πεποιθήσεις, ακόμα και αν αυτό σημαίνει ότι θα “κολυμπήσεις ενάντια στο ρεύμα”.\nΙσορροπία και αρμονία. Αυτά τα δύο χαρακτηρίζουν την προσωπικότητα σου! Η απλότητα σε ηρεμεί και όλοι σε θαυμάζουν γιατί πατάς γερά στα πόδια σου και μπορούν να στηρίζονται επάνω σου. Παρέχεις σ’ αυτούς που είναι γύρω σου ασφάλεια και ελευθερία. Διακρίνεσαι για το ότι είσαι ζεστός και ανθρώπινος. Απορρίπτεις οτιδήποτε κραυγαλέο και τετριμμένο. Τείνεις να απορρίπτεις οποιαδήποτε παραξενιά της μόδας. Για εσένα το ντύσιμο πρέπει να είναι πρακτικό και ανεπαίσθητα κομψό.\nΗ διακριτικότητα και η ηρεμία είναι τα χαρακτηριστικά σου! Προσπαθείς να επικρατεί ειρήνη σε όλες τις σχέσεις σου και αγχώνεσαι όταν υπάρχει ένταση στη ζωή σου! Κάνεις εύκολα φίλους, αλλά σου αρέσει η απομόνωση και η ανεξαρτησία. Σου αρέσει κάπου κάπου να “το σκας” από όλους και όλα και να μένεις μόνος/η σου για να βρεις το νόημα της ζωής και να διασκεδάζεις. Χρειάζεσαι ελευθερία και έτσι αποδράς σε όμορφες κρυψώνες, αλλά δεν είσαι μοναχικός τύπος. Έχεις ειρήνη με το εαυτό σου και τον κόσμο και εκτιμάς τη ζωή και ότι έχει να σου προσφέρει αυτός ο κόσμος.\nTags : τεστ\nΕύα Μανωλαράκη 5 June 2014\nMuffins με μπανάνα και καρύδια!\nΤι πουρμπουάρ πρέπει να δίνεις;\nΑφροδίτη Πρέβεζα 4 September 2020


Ωραία είσοδος - Sinidisi.gr\nΣΥΝΕΙΔΗΣΗ › Διαφορα › Ωραία είσοδος\n28 Φεβ 2015 12:58:03 EET\nΜπαίνοντας στο Αγρίνιο , εκεί γύρω – γύρω από τον κυκλικό κόμβο της κύριας εισόδου στην πόλη, το πρώτο πράγμα που βλέπει ο καθείς κάτοικός της ή εκείνος, που η τύχη του τον φέρνει, να περνάει από αυτήν την εντός της πόλεως και πακεταρισμένη εκατέρωθεν Εθνική Οδό, είναι οι υπερμεγέθεις και φωτεινές πινακίδες των γραφείων τελετών.\nΘα μου ρωτήσετε τώρα: Καλά, και είναι κακό είναι τώρα αυτό; Είπε κανείς κάτι τέτοιο; Όχι βέβαια, αλλά όσο και να είναι μακάβριο το αντικείμενο, την πλάκα την έχει. Γιατί εδώ είναι δύση, άγρια δύση, far west που λένε.\nΠρόταση: Να βάλουμε και ένα κοράκι, πάνω στην πινακίδα που γράφει Αγρίνιο, γιατί το νεκροταφείο που βρίσκεται στις παρυφές της πόλης, εκεί γύρω στις δέκα κάθε βράδυ, επεκτείνεται από μόνο του και κατακυριεύει τα πάντα. Δρόμους, πλατείες, αλάνες, ακάλυπτους διαμερίσματα… «Τα πάντα όλα», που λέει και ο Αλέφαντος.


Φρίκη από τις αποκαλύψεις για τον βιασμό της ανήλικης από τον ιερέα: «Θα με βλέπεις σαν τον επί γης Θεό και θα με υπακούς» | Ειδήσεις\n22/01 / 2022 12:02\nΌπως αποκαλύπτεται στην δικογραφία η 14χχρονη περνούσε μια πραγματική κόλαση και ανέβαινε τον δικό της Γολγοθά, καθώς ένιωθε μόνη και φοβισμένη να μοιραστεί τα όσα βίωνε από στο κατηχητικό από τον ιερέα.\nΜε πρόφαση αυτό την εξανάγκασε σε ασελγείς πράξεις.\nΤο κορίτσι φοβήθηκε, άρχισε να τρέμει, πάγωσε από τον φόβο, όμως ο κατηγορούμενος φέρεται ότι δεν πτοήθηκε από την αντίδρασή της, λέγοντάς της ότι θα είναι κρυφή η σχέση τους και ότι δεν πρέπει να πει τίποτα σε κανέναν γιατί κινδυνεύει.\nΟ ιερέας ασκούσε ψυχολογική βία και τρομοκρατούσε την ανήλικη\nΤην πίεζε επίσης, τηλεφωνώντας της σχεδόν καθημερινά για να πάει πάλι να εξομολογηθεί.\nΚάποια στιγμή η ανήλικη υπέκυψε στις πιέσεις και ο ιερέας της είπε ότι θα προχωρήσουν στο δεύτερο βήμα του παιχνιδιού.\nΦέρεται να της είπε ότι θα εξερευνήσει το σώμα της, ως πνευματικός της και άγγιξε το στήθος της μέσα από τα εσώρουχά της.\nΔε σταμάτησε όμως μόνο εκεί, αλλά φέρεται να την εξανάγκασε και σε άλλες πράξεις, λέγοντάς της ότι δε θα την αφήσει να φύγει αν δεν το κάνει.\nΕκείνος όμως κατηγορείται από το κορίτσι ότι το εξανάγκασε σε παρά φύσει ασέλγεια, λέγοντάς της να επικοινωνήσουν τηλεφωνικά για το επόμενο ραντεβού τους, καθώς δεν είχαν ολοκληρώσει όλα τα βήματα του παιχνιδιού.


Μικρότερη του αναμενομένου η αύξηση βιομηχανικής παραγωγής Μαρτίου στη... | Capital\nDow Jones 33.830,84 -0,60%\nΠαρασκευή, 07-Μαϊ-2021 10:58\nΗ γαλλική βιομηχανική παραγωγή αυξήθηκε λιγότερο από ό,τι αναμενόταν τον Μάρτιο, τον τελευταίο μήνα προτού η χώρα εισέλθει στο τρίτο πανεθνικό lockdown ένεκα κορονοϊού, σύμφωνα με στοιχεία που δημοσιεύθηκαν την Παρασκευή.\nΗ παραγωγή αυξήθηκε κατά 0,8% από τον Φεβρουάριο, όταν σημείωσε μείωση 4,8%, ανέφερε η στατιστική υπηρεσία INSEE.\nΗ INSEE είπε ότι η άνοδος του Μαρτίου -η οποία ήταν κάτω από το μέσο όρο των προσδοκιών του 2,0% σε δημοσκόπηση του Reuters- ήταν ευρεία, με όλους τους τομείς να κερδίζουν.\nΑνέφερε επίσης ότι η παραγωγή μειώθηκε κατά 5,9% από τον Φεβρουάριο του 2020, τον τελευταίο μήνα προτού ξεσπάσει η κρίση της πανδημίας που έπληξε τη δεύτερη μεγαλύτερη οικονομία της ζώνης του ευρώ.\nΗ κυβέρνηση άρχισε να χαλαρώνει τους περιορισμούς τη Δευτέρα και στοχεύει να άρει όλους τους σημαντικούς περιορισμούς μέχρι τα τέλη Ιουνίου, συμπεριλαμβανομένης της απαγόρευσης της κυκλοφορίας από τις 7 μ.μ. και έπειτα.\nΤο εμπορικό ισοζύγιο της Γαλλίας το Μάρτιο ανήλθε στα -6,067 δισεκατομμύρια ευρώ, σύμφωνα με χωριστά γαλλικά τελωνειακά στοιχεία την Παρασκευή, έναντι ενός αναθεωρημένου ποσού που ανήλθε στα -5.144 δισεκατομμύρια ευρώ, για τον Φεβρουάριο.\nΕΛΣΤΑΤ: Ετήσιο άλμα 22,5% της βιομηχανικής παραγωγής τον Απρίλιο\nΑπό τον Μάρτιο παρουσίασε αύξηση 4,4%.


To στίγμα: Μυστήριο η φωτιά στο παράνομο εργοστάσιο τσιγάρων\nΜυστήριο η φωτιά στο παράνομο εργοστάσιο τσιγάρων\nΟ εμπρησμός ενός παράνομου εργοστασίου τσιγάρων στη Σίβηρη Χαλκιδικής και η εμπλοκή εταιρειών και διεθνών διωκτικών αρχών βρέθηκαν χθες στο επίκεντρο του ενδιαφέροντος κατά την πρώτη ημέρα της δίκης για την υπόθεση του μεγαλύτερου δικτύου παρασκευής και διακίνησης τσιγάρων που εξαρθρώθηκε τον Οκτώβριο του 2010 στη Χαλκιδική.\n«Πώς είναι δυνατόν τη μία ημέρα να γίνεται συνέδριο της OLAF και την επομένη να παίρνει φωτιά το εργοστάσιο;», διερωτήθηκε ο....\n55χρονος χαρακτηριζόμενος «εγκέφαλος» του κυκλώματος απευθύνοντας ερωτήσεις στους μάρτυρες.\nΣτο εδώλιο του Τριμελούς Εφετείου Κακουργημάτων Θεσσαλονίκης κάθονται 19 κατηγορούμενοι, εκ των 25 ενεχόμενων, μεταξύ των οποίων δύο πρώην ανώτεροι αξιωματικοί της ΕΛΑΣ, οι οποίοι υπηρετούσαν στη Χαλκιδική και φέρονται ότι παρείχαν κάλυψη στον επικεφαλής και στην ηγετική ομάδα για τη μεταφορά λαθραίων τσιγάρων και την κατασκευή νέου εργοστασίου, το οποίο αποκαλύφτηκε ύστερα από μεγάλη επιχείρηση που πραγματοποιήθηκε σε συνεργασία του ΣΔΟΕ και του τμήματος οικονομικών εγκλημάτων της Ασφάλειας Θεσσαλονίκης στη Νέα Φώκαια. Άλλοι δύο αστυνομικοί, που επίσης είναι κατηγορούμενοι, φέρονται ότι επιχειρούσαν να εκμαιεύσουν από τις υπηρεσίες τους πληροφορίες για έρευνες που γίνονταν για το κύκλωμα.\nΗ υπόθεση της λαθρεμπορίας τσιγάρων που παράγονταν στη Χαλκιδική είχε κινητοποιήσει τις ευρωπαϊκές διωκτικές αρχές περίπου ένα χρόνο πριν από την επιχείρηση των ελληνικών διωκτικών αρχών. Όπως αναφέρεται στο παραπεμπτικό βούλευμα του Συμβουλίου Εφετών Θεσσαλονίκης, η πληροφορία για τη δράση του κυκλώματος προήλθε από την ευρωπαϊκή υπηρεσία καταπολέμησης της απάτης (OLAF) ύστερα από κατασχέσεις παράνομων φορτίων τσιγάρων στη Γερμανία. Ακόμη και χθες ο επικεφαλής της επιχείρησης από την πλευρά του ΣΔΟΕ στην κατάθεσή του επιβεβαίωσε ότι υπογράφηκε σχετικό συμβόλαιο μεταξύ της υπηρεσίας του και των τελωνειακών αρχών του Ανόβερο Γερμανίας, μετά το οποίο ανταλλάχθηκαν πληροφορίες για τους εμπλεκόμενους.\nΤην ακροαματική διαδικασία άνοιξε αστυνομικός του τμήματος οικονομικών εγκλημάτων, ο οποίος συμμετείχε στις παρακολουθήσεις για τον εντοπισμό των μελών του κυκλώματος. Αναφέρθηκε στους βασικούς κατηγορούμενους διακρίνοντας τους ρόλους που για τις διωκτικές αρχές είχαν στο κύκλωμα. Χαρακτήρισε «εγκέφαλο» τον 55χρονο ιδιοκτήτη εταιρείας σεκιούριτι, λέγοντας ότι έδινε τις εντολές και φρόντιζε για τη διακίνηση και την οργάνωση του εργοστασίου, ενώ επικριτικός ήταν για τους τέσσερις συναδέλφους του, που είναι κατηγορούμενοι, ειδικά για τους δύο ανώτερους αξιωματικούς. «Παρείχαν απόλυτη κάλυψη και επικοινωνούσαν απευθείας με το κεντρικό πρόσωπο», είπε.\nΠερίεργος ο εμπρησμός\nΗ φωτιά στο πρώτο εργοστάσιο που διατηρούσε το κύκλωμα στα ορεινά της Σίβηρης στις 7 Ιουνίου 2010 και ενώ εξελισσόταν η έρευνα για την αποκάλυψη του κυκλώματος απείλησε να τινάξει την υπόθεση στον αέρα. Γι’ αυτό μεθοδεύτηκε η απομάκρυνση των κεντρικών υπηρεσιών ασφάλειας, για να μη δώσουν στόχο, και την έρευνα είχε αναλάβει η πυροσβεστική. Ωστόσο μέχρι σήμερα δεν έχει αποκαλυφτεί ποιος κρύβεται πίσω από τον περίεργο εμπρησμό, ενώ και οι κατηγορούμενοι στις τηλεφωνικές επαφές που υποκλάπηκαν δείχνουν ότι αναζητούσαν τους ενόχους.\nΕντύπωση προκάλεσε χθες η διπλή παρέμβαση του 55χρονου βασικού κατηγορούμενου με ερωτήσεις του και στους δύο πρώτους μάρτυρες της δίκης, στις οποίες στράφηκε σε βάρος συγκεκριμένης πολυεθνικής εταιρίας τσιγάρων. Υποστήριξε ότι μετά τη γνωστοποίηση της δραστηριότητας του εργοστασίου από τις ευρωπαϊκές διωκτικές αρχές στην εταιρεία «πήρε φωτιά το εργοστάσιο». «Απ’ ό,τι κατάλαβα, ο κατηγορούμενος λέει ότι η εταιρεία, μόλις έμαθε για το εργοστάσιο, το έκαψε», παρατήρησε ο εισαγγελέας της έδρας του εφετείου Νίκος Καλλίδης. Ο χαρακτηριζόμενος ως «εγκέφαλος» συνέχισε τις τοποθετήσεις του και απευθυνόμενος στον επικεφαλής του ΣΔΟΕ. «Γνωρίζετε ότι έχει τιμωρηθεί η εταιρεία και χρωστάει λεφτά στην Ελλάδα;», ανέφερε, για να λάβει την απάντηση πως η πολυεθνική, αν γνώριζε για τον εμπρησμό, θα ήταν ευκολότερο να το είχε καταγγείλει στις ελληνικές διωκτικές αρχές. Η δίκη συνεχίζεται σήμερα με καταθέσεις μαρτύρων.\nΑναρτήθηκε από Halkidiki Blog στις 13:48


Εξαιρετικά αμφίβολος ο Χάρισον - Μπάσκετ - gavros.gr\nΕξαιρετικά αμφίβολος ο Χάρισον\nΤρίτη, 16 Φεβρουαρίου 2021 - 20:19\nΟι πιθανότητες να αγωνιστεί ο Άαρον Χάρισον στο ματς του Ολυμπιακού με την Αναντολού Εφές στην Τουρκία, δεν είναι υπέρ του.\nΟ Αμερικανός των «ερυθρόλευκων» δεν προπονήθηκε ούτε την Τετάρτη με την υπόλοιπη ομάδα, μένωντας ξανά εκτός προγράμματος εξαιτίας των ενοχλήσεων που νιώθει.\nΘυμίζουμε ο Χάρισον είχε μυϊκό σπασμό στους ραχιαίους και τις τελευταίες ημέρες έχει μείνει εκτός προπονήσεων των Πειραιωτών. Από τη στιγμή που δεν μπόρεσε να προπονηθεί ούτε την Τρίτη, η συμμετοχή του στο ματς της Τουρκίας είναι πλέον εξαιρετικά αμφίβολη.\nΣτην πρωινή προπόνηση της Τετάρτης, θα κριθεί αν θα ακολουθήσει την ομάδα στην Τουρκία. Προπόνηση με την οποία ο Θρύλος πρόκειται να ολοκληρώσει την προετοιμασία του.\nΝα σημειωθεί πως η αποστολή του Ολυμπιακού πρόκειται να αναχωρήσει το μεσημέρι της Τετάρτης για την Τουρκία, ενόψει του αγώνα με την Αναντολού Εφές την Πέμπτη, για την Ευρωλίγκα.\nΟικογενειακές στιγμές για Σπανούλη (video)\nΑπόλαυσαν τη χιονισμένη Αθήνα...\n«Ο Ολυμπιακός θέλει τον Αγιόν»!\nΔημοσίευμα του «Sports Rabbi» αναφέρει πως ο Ολυμπιακός ενδιαφέρεται για τον Μεξικανό σέντερ...\nΠάει για δύο μήνες ο Παπανικολάου! (video)\nΟ Γιώργος Μπαρτζώκας ξέγραψε την επιστροφή του Έλληνα φόργουορντ...\nΟι στιγμές από την «ερυθρόλευκη» νίκη (video)\nΔείτε πώς διαμορφώθηκε το Ολυμπιακός-Μεσολόγγι 111-57...


ΑΕΚ-ΠΑΟΚ - Live Event | sport-fm.gr: ΣΠΟΡ FM 94.6\nΠέμπτη, 6 Αυγούστου 2020, 19:10\nΣπορ FM LIVE EventsΑΕΚ-ΠΑΟΚ\nΚαλησπέρα σας! Μαζί θα παρακολουθήσουμε το παιχνίδι της ΑΕΚ με τον ΠΑΟΚ για την 9η αγωνιστική των πλέι-οφ της Super League... by Γιώργος Μαραθιανός\nΜε την απόφαση του CAS για επιστροφή των επτά βαθμών στον "δικέφαλο του Βορρά" να έχει αλλάξει ξανά τα βαθμολογικά δεδομένα (και εν αναμονή της απόφασης της Επιτροπής Εφέσεων της ΕΠΟ) το μόνο σίγουρο είναι ότι το αποψινό ματς θα είναι καθοριστικό για τη μάχη της δεύτερης θέσης. by Γιώργος Μαραθιανός\nΑπό τη μια λοιπόν η ΑΕΚ θέλει μόνο τη νίκη για να πιάσει τον σημερινό της αντίπαλο στη βαθμολογία και (υπερτερώντας στην ισοβαθμία) να εξαρτάται μόνο από τον εαυτό της την τελευταία αγωνιστική που παίζει στο "Καραϊσκάκη" με τον Ολυμπιακό. by Γιώργος Μαραθιανός\nΑπό την άλλη ο ΠΑΟΚ γνωρίζει ότι (με τα υπάρχοντα δεδομένα τουλάχιστον) εξυπηρετείται και από την ισοπαλία, καθώς σε μια τέτοια περίπτωση θα του αρκεί ένας βαθμός στο φινάλε με τον Άρη στην Τούμπα για να τερματίσει εκείνος δεύτερος. by Γιώργος Μαραθιανός\nΠριν πούμε όμως οτιδήποτε άλλο, ας δούμε τις συνθέσεις με τις οποίες θα παραταχθούν οι δυο ομάδες απόψε... by Γιώργος Μαραθιανός\nΠΑΟΚ (Άμπελ Φερέιρα): Πασχαλάκης, Ίνγκασον, Βαρέλα, Μιχαηλίδης, Ροντρίγκο, Εσίτι, Μαουρίσιο, Γιαννούλης, Μπίσεσβαρ, Τζόλης, Άκπομ by Γιώργος Μαραθιανός\nΑΕΚ (Μάσιμο Καρέρα): Μπάρκας, Οικονόμου, Τσιγκρίνσκι, Σβάρνας, Παουλίνιο, Σιμόες, Μάνταλος, Κρίστισιτς, Λόπες, Λιβάγια, Ολιβέιρα by Γιώργος Μαραθιανός\nΣτον πάγκο για τους Θεσσαλονικείς οι: Ζίφκοβιτς, Μάτος, Μιχάι, Βιεϊρίνια, Τσιγγάρας, Λημνιός, Στοχ, Σφιντέρσκι. by Γιώργος Μαραθιανός\nΣτον πάγκο για την "Ένωση" οι: Τσιντώτας, Μπακάκης, Λάτσι, Σιμάνσκι, Σαμπανάτζοβιτς, Μπότος, Βέρντε, Αραούχο, Μαχαίρας. by Γιώργος Μαραθιανός\nΔείτε το 3-5-2 με το οποίο θα παραταχθεί απόψε ο ΠΑΟΚ στο ΟΑΚΑ:\nby Γιώργος Μαραθιανός\nΔείτε και το 3-5-2, το οποίο επίσης επέλεξε από την πλευρά του ο Μάσιμο Καρέρα: by Γιώργος Μαραθιανός\nΣτα παιχνίδια που προηγήθηκαν για την 9η αγωνιστική των πλέι-οφ ο Παναθηναϊκός επικράτησε 1-0 του Άρη στη Θεσσαλονίκη, ενώ ο Ολυμπιακός επέστρεψε στις νίκες καθαρίζοντας 3-1 τον ΟΦΗ στην Κρήτη. by Γιώργος Μαραθιανός\nΑπρόοπτο της τελευταίας στιγμής για τον ΠΑΟΚ! Ο Ίνγκασον (που ούτως ή άλλως αντιμετώπιζε πρόβλημα τραυματισμού) διαπίστωσε στο ζέσταμα ότι δεν μπορεί ν' αγωνιστεί και στη θέση του θα ξεκινήσει ο Μιχάι. by Γιώργος Μαραθιανός\nΌλα έτοιμα στο ΟΑΚΑ για να ξεκινήσει το ματς... by Γιώργος Μαραθιανός\nΜικρή καθυστέρηση για να δηλωθεί η αλλαγή του Ίνγκασον από τον Μιχάι. by Γιώργος Μαραθιανός\n1': Έναρξη του αγώνα. by Γιώργος Μαραθιανός\n5': Δυναμικό ξεκίνημα στο ματς, με αρκετά φάουλ ήδη και από τις δυο πλευρές. by Γιώργος Μαραθιανός\n6': Διακοπή στο ματς, καθώς χρειάστηκαν οι πρώτες βοήθειες σε Βαρέλα και Ολιβέιρα, μετά από μια μεταξύ τους εναέρια σύγκρουση. by Γιώργος Μαραθιανός\n9': Οι Βαρέλα και Ολιβέιρα επέστρεψαν στο γήπεδο και συνεχίζεται το παιχνίδι. by Γιώργος Μαραθιανός\n13': Πάρα πολλά φάουλ και ελάχιστος καθαρός χρόνος αγώνα μέχρι τώρα. by Γιώργος Μαραθιανός\n14': Ευκαιρία για την ΑΕΚ! by Γιώργος Μαραθιανός\nΟ Μάνταλος έκλεψε την μπάλα από τον Εσίτι έξω από την περιοχή του ΠΑΟΚ και σούταρε δυνατά, αλλά ο Πασχαλάκης απέκρουσε εντυπωσιακά σε κόρνερ! by Γιώργος Μαραθιανός\n15': Σε ωραία μπαλιά στην πλάτη της άμυνας του ΠΑΟΚ, ο Λιβάγια βρέθηκε ξεχασμένος μέσα στην περιοχή, αλλά το κοντρόλ του ήταν ανοιχτό και επέτρεψε στον Πασχαλάκη να τον κόψει. by Γιώργος Μαραθιανός\n20': Με επίκεντρο τον Λιβάγια επιτίθεται η ΑΕΚ, προσπαθεί να παίξει πολύ από αριστερά με τον Γιαννούλη ο ΠΑΟΚ. by Γιώργος Μαραθιανός\n23': Ώρα για το καθιερωμένο cooling break. by Γιώργος Μαραθιανός\n25': Ξεκινάει πάλι το ματς. by Γιώργος Μαραθιανός\n27': Πρώτη καλή φάση για τον ΠΑΟΚ! by Γιώργος Μαραθιανός\nΟ Μπίσεσβαρ πήρε μια απόκρουση και έκανε ένα τεχνικό σουτ από μακρινή απόσταση, που έφυγε λίγο πάνω από την εστία του Μπάρκα! by Γιώργος Μαραθιανός\n28': Καλή φάση για την ΑΕΚ! by Γιώργος Μαραθιανός\nΈπειτα από ωραία ενέργεια του Λόπες από αριστερά, ο Ολιβέιρα γύρισε κι έπιασε το σουτ από πλάγια θέση, αλλά ο Πασχαλάκης δεν αιφνιδιάστηκε και μπλόκαρε. by Γιώργος Μαραθιανός\n29': Σε εκτέλεση φάουλ του Λιβάγια από αριστερά, ο Μάνταλος έπιασε δύσκολη κεφαλιά κι έστειλε την μπάλα έξω από το αριστερό δοκάρι του Πασχαλάκη. by Γιώργος Μαραθιανός\n30': Ο ΠΑΟΚ σκόραρε με κοντινό σουτ του Άκπομ αφότου απέφυγε τον Τσιγκρίνσκι, ωστόσο το γκολ δεν μέτρησε για επιθετικό φάουλ του Άγγλου στον Ουκρανό. by Γιώργος Μαραθιανός\n36': Προσπαθεί ν' αφήσει το παιχνίδι να παιχτεί ο Ολλανδός διαιτητής, αλλά συνεχίζονται τα πολλά φάουλ που κόβουν τον ρυθμό. by Γιώργος Μαραθιανός\n41': Έχει κερδίσει μέτρα στα τελευταία λεπτά ο ΠΑΟΚ, που ευνοείται από το χαμηλό τέμπο του αγώνα. by Γιώργος Μαραθιανός\n42': Επικίνδυνη σέντρα του Ροντρίγκο από αριστερά, ωστόσο δεν βρέθηκε κάποιος παίκτης του ΠΑΟΚ στην πορεία της μπάλας για να την εκμεταλλευτεί. by Γιώργος Μαραθιανός\n45': Πέντε λεπτά θα είναι οι καθυστερήσεις του πρώτου μέρους. by Γιώργος Μαραθιανός\n45'+2': Έπειτα από ωραία μπαλιά του Κρίστισιτς, ο Ολιβέιρα έφυγε στην πλάτη της άμυνας, αλλά δεν έκανε καλό κοντρόλ και δεν μπόρεσε να εκτελέσει καλά. by Γιώργος Μαραθιανός\n45'+5': Λήξη του ημιχρόνου. by Γιώργος Μαραθιανός\n46': Ξεκίνησε το β' μέρος. by Γιώργος Μαραθιανός\n46': Ο Τσιγκρίνσκι τραυματίστηκε σε μια μονομαχία με τον Άκπομ και δεν μπορεί να συνεχίσει. by Γιώργος Μαραθιανός\n48' - Αλλαγή για την ΑΕΚ by Γιώργος Μαραθιανός\nΣτη θέση του Τσιγκρίνσκι (που έχει πρόβλημα στους προσαγωγούς) μπαίνει ο Βέρντε. by Γιώργος Μαραθιανός\nΣε 4-2-3-1 γυρίζει η ΑΕΚ, με τον Μάνταλο να παίρνει θέση επιτελικού. by Γιώργος Μαραθιανός\n52': Μετά από εκτέλεση κόρνερ του Βέρντε, ο Ολιβέιρα έπιασε δύσκολη κεφαλιά που έφυγε πάνω από την εστία. by Γιώργος Μαραθιανός\n54': Ευκαιρία για τον ΠΑΟΚ! by Γιώργος Μαραθιανός\nΟ Τζόλης βρήκε χώρο έξω από την περιοχή και δοκίμασε ένα ωραίο συρτό σουτ, που έφυγε λίγο έξω από το δεξί δοκάρι του Μπάρκα! by Γιώργος Μαραθιανός\n55': Κι άλλη ευκαιρία για τον ΠΑΟΚ! by Γιώργος Μαραθιανός\nΟ Μαουρίσιο βρήκε επίσης χώρο έξω από την περιοχή και έπιασε έναν κεραυνό, ο οποίος έξυσε το αριστερό δοκάρι! by Γιώργος Μαραθιανός\n59': Ο Μιχαηλίδης δοκιμάζει ένα πολύ μακρινό σουτ από αριστερά και ο Μπάρκας μπλοκάρει με διπλή προσπάθεια. by Γιώργος Μαραθιανός\n60': Από σέντρα του Λόπες και κεφαλιά του Ολιβέιρα, ο Βέρντε δοκίμασε ένα πολύ φιλόδοξο βολ πλανέ που έφυγε πάνω από την εστία του Πασχαλάκη. by Γιώργος Μαραθιανός\n61': Ευκαιρία για την ΑΕΚ! by Γιώργος Μαραθιανός\nΜετά από ωραία πάσα του Μάνταλου στην πλάτη της άμυνας, ο Βέρντε έκανε απευθείας σουτ -από πλάγια θέση αριστερά- και ανάγκασε τον Πασχαλάκη ν' αποκρούσει δύσκολα! by Γιώργος Μαραθιανός\n66': Μετά από μια ακόμα διακοπή (για cooling break) συνεχίζεται πάλι το ματς. by Γιώργος Μαραθιανός\n70': Έχει ανακάμψει η ΑΕΚ (μετά το επτάλεπτο που ακολούθησε την αλλαγή του Τσιγκρίνσκι και στο οποίο κυριάρχησε ο ΠΑΟΚ) και έχει κερδίσει μέτρα στο γήπεδο. by Γιώργος Μαραθιανός\n71': Ζήτησε πέναλτι η ΑΕΚ σε μαρκάρισμα του Σφιντέρσκι στον Μάνταλο, αλλά δεν φαίνεται να τον έχει βρει σε τέτοιο βαθμό στη φτέρνα ώστε να υπάρχει παράβαση. by Γιώργος Μαραθιανός\n74' - Αλλαγές για τον ΠΑΟΚ by Γιώργος Μαραθιανός\nΟι Στοχ και Λημνιός μπαίνουν στις θέσεις των Μπίσεσβαρ και Τζόλη αντίστοιχα. by Γιώργος Μαραθιανός\n76' - Αλλαγή για την ΑΕΚ by Γιώργος Μαραθιανός\nΟ Αραούχο μπαίνει στη θέση του Σιμόες. by Γιώργος Μαραθιανός\n78': Τα ρέστα του παίζει ο Καρέρα, γυρίζοντας τη διάταξη σε 4-4-2, με τους Κρίστισιτς-Μάνταλο στα χαφ, τους Βέρντε-Λιβάγια στα άκρα και τους Αραούχο-Ολιβέιρα στην επίθεση. by Γιώργος Μαραθιανός\n83': Πιέζει η ΑΕΚ στα τελευταία λεπτά, εκμεταλλευόμενη και κάποιες τάσεις οπισθοχώρησης που δείχνει ο ΠΑΟΚ. by Γιώργος Μαραθιανός\n84': Σε μια φάση που φάνηκε να καθαρίζει ο Πασχαλάκης, η έξοδός του με τις γροθιές κόντραρε στον Αραούχο, αλλά η μπάλα έφυγε άουτ. by Γιώργος Μαραθιανός\n86' - ΔΟΚΑΡΙ ΓΙΑ ΤΟΝ ΠΑΟΚ! by Γιώργος Μαραθιανός\nΑπό πάσα του Λημνιού από αριστερά, ο Στοχ έπιασε ένα φοβερό σουτ από διαγώνια θέση και τράνταξε το οριζόντιο δοκάρι του Μπάρκα! by Γιώργος Μαραθιανός\n90' - Κίτρινη κάρτα για τον ΠΑΟΚ by Γιώργος Μαραθιανός\nΤη βλέπει ο Μιχαηλίδης που "γκρέμισε" τον Παουλίνιο έξω από την περιοχή. by Γιώργος Μαραθιανός\n90': Έξι λεπτά θα είναι οι καθυστερήσεις. by Γιώργος Μαραθιανός\n90'+1': Ο Βέρντε εκτελεί απευθείας το φάουλ -έξω από την περιοχή και δεξιά- αλλά ο Πασχαλάκης απέκρουσε δύσκολα σε κόρνερ. by Γιώργος Μαραθιανός\n90'+7': Λήξη του αγώνα. by Γιώργος Μαραθιανός


Σεξ: η πρώτη φορά - Σελίδα 25 • Η μεγαλύτερη μαθητική κοινότητα • iSchool\nΤο iSchool είναι η μεγαλύτερη μαθητική διαδικτυακή κοινότητα με 68,989 εγγεγραμμένα μέλη και 2,479,283 μηνύματα σε 78,969 θέματα. Αυτή τη στιγμή μαζί με εσάς απολαμβάνουν το iSchool άλλα 200 άτομα.\nO harry akritas έγραψε: στις 17:18, 24-12-16:\nΓια πες μου που σου ήρθε αυτο γιατί μόνο αυτή την λέξη ξέρεις , αν εσύ θες να έρθεις σε επαφή από τα 16 καντο αλλα γιατί εγώ δεν συμφωνώ δεν παει να πει ότι κοροϊδεύω\nΑυτό που είπα δεν αναφέροταν στις απόψεις σου, αλλά στο γεγονός ότι ο άλλος έγραψε ένα ειρωνικό σχόλιο που κάνει ΜΠΑΜ από χιλιόμετρα κι εσύ του είπες "ευχαριστώ, χαίρομαι που συμφωνούμε". Οπότε ή τρολάρεις ή δεν έχεις κριτική σκέψη.\nΚαι πίστεψέ με ξέρω κι άλλες λέξεις εκτός από 19 και 20.\nO Volkswagen Fan έγραψε: στις 17:23, 24-12-16:\nΤο ευχαριστώ το είπα γιατί συνήθως τα άτομα της ηλικίας μας κάνουν ότι θέλουν από μικρά . Προτιμώ να μιλάω συνέχεια για βαθμούς παρα να κάνω βλακειες . Τέλος πίστευε ότι θες για εμενα\nO harry akritas έγραψε: στις 17:27, 24-12-16:\nΔηλαδή δεν κατάλαβες ότι το ποστ ήταν ειρωνικό;\nΟΚ τι να πω.\nO Volkswagen Fan έγραψε: στις 17:35, 24-12-16:\nΚαι ειρωνικό να ήταν δεν σημαίνει ότι αν λέω κάτι είμαι τρολλερ .\nO harry akritas έγραψε: στις 17:42, 24-12-16:\nΑν λες κάτι οτιδήποτε ναι, αλλά το συγκεκριμένο ξεπερνά τη δική μου λογική.\nΕντάξει το κουράσαμε το θέμα, whatever.\nO Volkswagen Fan έγραψε: στις 17:47, 24-12-16:\nO klean έγραψε: στις 19:11, 24-12-16:\nΓιατί, αφήστε το να αποκαλυφθούν όλοι εδώ μέσα, σεφτέ ο Φώτης\nO Volkswagen Fan έγραψε: στις 22:04, 24-12-16:\nΔεν κατάλαβα τι έγινε τωρα παιδιά\nO Chris1993 έγραψε: στις 15:21, 25-12-16:\nO Volkswagen Fan έγραψε: στις 15:24, 25-12-16:\nΔεν ξερω εγω ειπα την αποψη μου.\nΟ Akratitos αυτή τη στιγμή δεν είναι συνδεδεμένος Έχει γράψει 94 μηνύματα.\nO Akratitos sometimes i find myself in Nowher έγραψε: στις 15:47, 25-12-16:\nΦωτη εγω συμφωνω μαζι. Πιστευω για αυτον τον λογο εχεις τετοιους βαθμους και εισαι παραδειγμα για ολους. Μακαρι να ειμασταν σαν και εσενα.\nΕμφάνιση μηνυμάτων του χρήστη Akratitos στο thread\nO Volkswagen Fan έγραψε: στις 16:04, 25-12-16:\nΣε ευχαριστώ παρά πολύ για τα καλά σου λόγια , και να ξέρεις ότι με στεναχώρησε πολύ που κάποιοι πίστευαν ότι κορόιδευα . Τέλος πιστεύω ότι μέσα σε αυτο το φόρουμ όλοι είμαστε παραδείγματα για τους άλλους γιατί είμαστε άτομα με σωστή σκέψη και κριτική και πάλι ευχαριστώ .\nO Volkswagen Fan έγραψε: στις 16:51, 25-12-16:\nΑν θες μπορείς να μην διαβάζεις τα σχόλια μου .\nΟ manolis_98 αυτή τη στιγμή δεν είναι συνδεδεμένος Είναι Φοιτητής . Έχει γράψει 905 μηνύματα.\nO manolis_98 έγραψε: στις 00:16, 26-12-16:\nκοψτε τις μαλακιες ρε 'σεις\nχο χο χο ηθελα να το πω\nThatcherite, Volkswagen Fan


Ν. Ηγουμενίδης: Ο Νομός Ηρακλείου μπορεί να αναδειχθεί σε πρότυπο νομό εφαρμογής του συνολικού σχεδιασμού μας για την Υγεία - iNotos.gr\nΝ. Ηγουμενίδης: Ο Νομός Ηρακλείου μπορεί να αναδειχθεί σε πρότυπο νομό εφαρμογής του συνολικού σχεδιασμού μας για την Υγεία\nΜε αφορμή τη συμπλήρωση ενός έτους από την λειτουργία της 1ης ΤΟΜΥ Ηρακλείου, ο βουλευτής Ηρακλείου του ΣΥΡΙΖΑ Νίκος Ηγουμενίδης έκανε την ακόλουθη δήλωση:\n«Στρατηγικός στόχος της Αριστεράς στην Υγεία, είναι η οικοδόμηση ενός δημόσιου Συστήματος Υγείας που θα παρέχει καθολική κάλυψη του πληθυσμού, θα εξασφαλίζει την δωρεάν ισότιμη πρόσβαση των πολιτών σε υψηλή ποιότητα παρεχόμενων υπηρεσιών υγείας.\nΣε τούτο τον στόχο είναι ενταγμένη η εμβληματική μεταρρύθμιση που επιχειρείται στην Πρωτοβάθμια Φροντίδα Υγείας (ΠΦΥ). Με κύριο προσανατολισμό στην πρόληψη, αμφισβητούμε έμπρακτα την υποβάθμισή της στην παροχή του απολύτως απαραίτητου κλινικού έργου για την αντιμετώπιση των επειγόντων προβλημάτων υγείας. Με την παροχή υπηρεσιών υγείας από την ομάδα υγείας, υπερβαίνουμε την υποβάθμιση του έργου των λειτουργών του συστήματος σε απλή συνταγογράφηση, όπως γινόταν μέχρι σήμερα. Συνολικά αναβαθμίζουμε το επίπεδο των παρεχόμενων υπηρεσιών υγείας.\nΗ ΠΦΥ, αποτελεί τα θεμέλια του δημόσιου συστήματος υγείας που θέλουμε. Πλευρά της, που, υπολειτουργεί ή λείπει από το Δημόσιο Σύστημα Υγείας σήμερα, είναι η ΠΦΥ και η Δημόσια Υγεία στα μεγάλα αστικά κέντρα της Πατρίδας μας.\nΜε αφορμή την συμπλήρωση 1 χρόνου από την έναρξη λειτουργίας της 1ης ΤΟΜΥ στο Ηράκλειο, πρέπει να κάνουμε συνολική αποτίμηση της δραστηριότητάς μας στην υγεία. Ο νομός Ηρακλείου, μπορεί να αναδειχθεί σε πρότυπο νομό εφαρμογής του συνολικού σχεδιασμού μας για την Υγεία, με τα εξής βήματα:\n1. Να ενταχθεί το ΙΚΑ του Αγίου Μηνά στο σύστημα των ΤΟΜΥ ως πρότυπο Κέντρο Υγείας αστικού τύπου. Να αποτελέσει την ναυαρχίδα της ΠΦΥ στο Ηράκλειο.\n2. Ολοκληρωμένη κάλυψη με ΤΟΜΥ των περιοχών της πόλης του Ηρακλείου.\n3. Θεσμοθέτηση Κέντρου Υγείας Αστικού Τύπου στον Δήμο Μαλεβιζίου.\n4. Θεσμοθέτηση Κέντρου Υγείας Αστικού Τύπου στον Δήμο Χερσονήσου.\n5. Δημιουργία νέων Περιφερειακών Ιατρείων στα Κέντρα Υγείας Μοιρών και Χάρακα (Μάταλα, Βαγιωνιά, Στάβιες).\n6. Να αναβαθμιστεί το Ιατρείο του αεροδρομίου «Νίκος Καζαντζάκης» σε μονάδα υγείας αντάξια πύλης εισόδου στη χώρα μας.\n7. Επαναλειτουργία του Περιφερειακού Εργαστηρίου Δημόσιας Υγείας.\n8. Θεσμοθέτηση Κέντρου Ψυχικής Υγείας στις Μοίρες.\n9. Άμεση έναρξη των διαδικασιών για την ανέγερση νέου κτιρίου που θα στεγάσει το Κέντρο Υγείας Μοιρών.\nΜε τη συμπλήρωση ενός έτους από την 1η ΤΟΜΥ στο Ηράκλειο, καιρός για τολμηρές αποφάσεις και επιτάχυνση του σχεδιασμού μας».\nΒραβείο στην Περιφέρεια Κρήτης για την κοινωνική της...\nΤα έργα που χρηματοδοτούνται στον νομό Ηρακλείου μέσω...\nΣυναγερμός στο αεροδρόμιο Ηρακλείου για αεροσκάφος που παρουσίασε...\nΠρώτος σηματοδότης για άτομα προβλήματα όρασης σε διασταυρώση...


Ταρωμαντεία- Τρίτη 18/04/17\nΠολλά αυτά που πρέπει να προλάβετε να ολοκληρώσετε. Ο άνθρωπος σας έχει πια πολλές απαιτήσεις από εσάς, και ο χρόνος πιέζει. Είστε το ζώδιο που μέχρι να φύγει το τρίτο δεκαήμερο του Απριλίου, θα έχετε μπει σε ένα στάτους μόνιμης και νόμιμης δέσμευσης.\nΚαρκίνος: Οι Εραστές\nΜην αποκαλύπτετε τα προσωπικά σας σχέδια, και σκέψεις σε κανέναν. Θα πρέπει να κάνετε μια υπομονή μέχρι τις 26-04, που τελειώνει το φαινόμενο της νέας σελκήνης. Από εκεί και πέρα, οι δρόμοι θα ανοίξουν. Μέχρι τότε ασχοληθείτε με όλους αυτούς τους φίλους, που τους ξεχάσατε αυτό το διάστημα των εορτών.\nΥδροχόος: Το Αστέρι\n← Άστρα και Ζώδια- Τρίτη 18/04/17\nΚλασσική Χαρτομαντεία – Προβλέψεις Τρίτη 18/04 →


Μπατίστ: «Σε καλό δρόμο» | Onsports.gr\nhome ΜπάσκετEuroleagueΜπατίστ: «Σε καλό δρόμο» Κοινοποιήστε\nΜπατίστ: «Σε καλό δρόμο»\tΣυντάκτης: Αλεξάνδρα Λούτση\nΔημοσίευση: Τρίτη, 25 Οκτωβρίου 2011 16.08\nΣε καλό δρόμο βρίσκεται ο Παναθηναϊκός, αν και ακόμα αναζητεί την ταυτότητά του, σύμφωνα με το Μάικ Μπατίστ.\tΟ 34χρονος Αμερικανός ανανέωσε το προσωπικό blog του, μέσα από την επίσημη ιστοσελίδα της ΚΑΕ, και αναφέρθηκε τόσο στα παιχνίδια που προηγήθηκαν με την Ουνικάχα Μάλαγα και τον Άρη όσο και στο αυριανό (26/10) με την ΚΚ Ζάγκρεμπ, για τη 2η αγωνιστική της Ευρωλίγκας. «Αν βασίσουμε το οικοδόμημα της ομάδας στο στοιχείο πάνω στο οποίο «χτίσαμε» και πέρυσι -και αυτό ήταν η άμυνά μας- πιστεύω ότι όλα τα υπόλοιπα θα τακτοποιηθούν από μόνα τους», έγραψε μεταξύ άλλων. Όσο για την κατάστασή του, μετά τον τραυματισμό του στον αστράγαλο, παραδέχθηκε πως έχει επανέλθει μόνο στο 80% και δουλεύει σκληρά για «να κάνω εσάς χαρούμενους και να πανηγυρίσουμε κι άλλους τίτλους με την ομάδα μας!». Η ανάρτηση του Μάικ Μπατίστ στο προσωπικό blog του: «Γεια σε όλους σας!\nΕίναι μια πολύ σκληρή κατάσταση. Αλλά νιώθω ότι είμαι πλέον κοντά στη γραμμή του τερματισμού… Και μπορεί να μην επιθυμώ διακαώς να καρφώσω, αλλά επιθυμώ διακαώς περισσότερο να παίξω καλά, να βοηθήσω την ομάδα, να κάνω εσάς χαρούμενους και να πανηγυρίσουμε κι άλλους τίτλους με την ομάδα μας! Άρα… Μείνετε χαρούμενοι και δίπλα μας… Θα τα πούμε ξανά… Αλλά μέχρι τότε, φροντίστε τους εαυτούς σας και εκείνους που αγαπάτε…».\tΚατηγορία: Euroleague


Μυελοδυσπλασία - Αιματολόγος - Λάρισα\nΗ Μυελοδυσπλασία ή MDS (Μυελοδυσπλαστικά Σύνδρομα) είναι μια κατάσταση όπου τα στελεχιαία κύτταρα (τα πιο πρόδρομα κύτταρα) του μυελού των οστών έχουν υποστεί βλάβη, και παρόλο που αναπτύσσονται, διαφοροποιούνται και πολλαπλασιάζονται, ο μυελός αποτυγχάνει στην παραγωγή και προώθηση ικανών ποσοτήτων τους στην κυκλοφορία, με αποτέλεσμα χαμηλές τιμές στις αντίστοιχες εξετάσεις αίματος. Διάφοροι παράγοντες αυξάνουν τον κίνδυνο εμφάνισης μυελοδυσπλασίας, όπως προηγηθείσα χημειοθεραπεία ή έκθεση σε ακτινοβολία. Η έκθεση σε μερικά χημικά, ή βαρέα μέταλλα μπορεί επίσης να παίζει ρόλο, ωστόσο για τις περισσότερες περιπτώσεις η αιτία παραμένει άγνωστη.\nΟι ασθενείς εμφανίζονται με συμπτώματα αναιμίας, όπως αίσθημα κόπωσης ή μειωμένης αντοχής κατά την άσκηση. Εάν η αναιμία γίνει πιο βαριά, τότε δύσπνοια και ταχυκαρδίες κάνουν την εμφάνιση τους. Συμπτώματα αιμορραγίας ή μώλωπες ή λοιμώξεις εκδηλώνονται εάν επηρεαστεί ο αριθμός των αιμοπεταλίων ή των λευκών αιμοσφαιρίων αντίστοιχα. Άλλες φορές η διάγνωση μπαίνει μετά από αιματολογικές εξετάσεις που γίνονται για διάφορους άλλους λόγους (τυχαίο εύρημα), και πριν ακόμα εμφανιστούν συμπτώματα.\nΗ διάγνωση βασίζεται σε αιματολογικές εξετάσεις και στο μυελόγραμμα που γίνεται μαζί με τη βιοψία μυελού των οστών. Σ αυτή την εξέταση παίρνουμε ένα μικρό δείγμα μυελού από το πίσω μέρος της λεκάνης (λαγόνιο οστό). Παράλληλα με την μικροσκοπική/παθολογοανατομική εξέταση, ελέγχουμε και την γενετική βλάβη από την οποία προήλθε το νόσημα, πληροφορία που επηρεάζει την πρόγνωση και καθορίζει την κατάλληλη θεραπεία.\nΤα μυελοδυσπλαστικά σύνδρομα χωρίζονται σε διάφορες κατηγορίες. Εάν τα μόνα κύτταρα που επηρεάζονται είναι τα ερυθρά αιμοσφαίρια, η νόσος περιγράφεται ως ανθεκτική αναιμία, εάν επηρεάζονται τα λευκά αιμοσφαίρια ή τα αιμοπετάλια, τότε περιγράφεται ως ανθεκτική κυτταροπενία. Η ανθεκτική αναιμία (ή κυτταροπενία) με περίσσεια βλαστών αντικατοπτρίζει πιο προχωρημένη νόσο. Τα πιο αρχικά στάδια μπορούν επίσης με τον καιρό να μεταπέσουν σε προχωρημένη μορφή. Άλλες μορφές όπως η ανθεκτική αναιμία με μόνη κυτταρογενετική βλάβη την del(5q) είναι σχετικά σπάνιες, αλλά η τυποποίηση τους είναι καθοριστική μιας και η θεραπεία είναι διαφορετική.\nΕκτός από τον τύπο της μυελοδυσπλασίας, παράγοντες που επηρεάζουν την πρόγνωση είναι το ποσοστό των παθολογικών κυττάρων του μυελού (βλαστών), και τα αποτελέσματα της κυτταρογενετικής μελέτης (καρυότυπος/FISH).\nΗ θεραπεία της μυελοδυσπλασίας θα εξαρτηθεί από τον τύπο και το στάδιο της νόσου. Κάποιες φορές, οι ασθενείς απλά παρακολουθούνται. Η υποστηρικτική θεραπεία είναι σημαντική, όπως η εκτίμηση του κινδύνου λοιμώξεων και οι μεταγγίσεις αίματος ή αιμοπεταλίων, όταν απαιτείται. Σε πρώιμα στάδια νόσου, μια συνθετική εκδοχή μιας φυσικής ορμόνης που λέγεται ερυθροποιητίνη διεγείρει την παραγωγή ερυθρών αιμοσφαιρίων στον μυελό, βοηθάει στην διατήρηση των επίπεδων αιμοσφαιρίνης και καθυστερεί την ανάγκη μεταγγίσεων. Εάν η νόσος είναι πιο προχωρημένη, τότε προτείνουμε θεραπεία με φάρμακα όπως η Αζασιτιδίνη ή η Ντεσιταμπίνη που βελτιώνουν τις αιματολογικές τιμές και μπορεί να επιβραδύνουν το ρυθμό εξέλιξης της νόσου. Για άλλους ασθενείς, εντατική χημειοθεραπεία (όπως αντιμετωπίζουμε την οξεία λευχαιμία) με αλλογενή μεταμόσχευση (από συγγενή ή ξένο δότη) είναι η πιο κατάλληλη θεραπεία. Η διαδικασία γίνεται πάντα κατόπιν συνεννόησης και σε συνεργασία με μεταμοσχευτικά κέντρα.


Ακράτια - Βασίλειος Μπόλκας\nΗ ακούσια διαρροή ούρων, ονομάζεται ακράτεια των ούρων. Μερικές γυναίκες χάνουν μικρές ποσότητες ούρων. Σε άλλες περιπτώσεις, η διαρροή των ούρων είναι συχνή και σοβαρή.\nΑκράτεια ούρων από προσπάθεια: απώλεια ούρων όταν μια γυναίκα βήχει, γελάει, ή φτερνίζεται. Διαρροή, επίσης, μπορεί να συμβεί όταν μια γυναίκα περπατά, τρέχει, ή ασκείται . Προκαλείται από την αποδυνάμωση των ιστών που υποστηρίζουν την ουροδόχο κύστη ή τους μυς της ουρήθρας.\nΕπιτακτική ακράτεια: διαρροή ούρων προκαλείται από υπερδραστηριότητα του εξωστήτα μυ της ουροδόχου κύστης ή συχνά με προβλήματα με τα νεύρα που στέλνουν σήματα στην ουροδόχο κύστη.\nΜικτή ακράτεια: Ένας συνδυασμός και των δύο, η οποία επιδεινώνεται με το άγχος.\nΑκράτεια υπερχείλισης: Σταθερή απώλεια μικρής ποσότητας ούρων όταν η κύστη δεν αδειάζει πλήρως κατά τη διάρκεια της ούρησης. Μπορεί να προκληθεί από μια υπολειτουργία των μυών της ουροδόχου κύστης ή απόφραξη της ουρήθρας.\nΕκτός από τη διαρροή ούρων, μια γυναίκα με ακράτεια μπορεί επίσης να έχει άλλα συμπτώματα:\nΈντονη επιθυμία για ούρηση ανεξάρτητα αν η κύστη είναι πλήρης\nΕπιθυμία και ούρηση συχνότερα από το συνηθισμένο\nΑνάγκη να ουρήσουν κατά τη διάρκεια των ωρών του ύπνου ή να χάνουν ούρα κατά τη διάρκεια του ύπνου\nΒραχυπρόθεσμες αιτίες :\nΕίναι ευκολότερες να θεραπευτούν και περιλαμβάνουν τα ακόλουθα:\nα) Λοίμωξη του ουροποιητικού συστήματος\nβ) Μολύνσεις της ουροδόχου κύστης (κυστίτιδα)\nγ) Φάρμακα (διουρητικά)\nδ) Πολύποδες, πέτρες της ουροδόχου κύστης, ή λιγότερο συχνά, καρκίνος ουροδόχου κύστης. Μπορεί να προκαλέσει την ακράτεια ούρων. Αυτά τα αίτια μπορεί να σχετίζονται με το αίμα στα ούρα. Εάν δείτε αίμα στα ούρα σας ειδοποιήστε τον ιατρό σας αμέσως.\nΜακροχρόνια αιτίες :\nΠροβλήματα στήριξης πυελικών οργάνων τα οποία συγκρατούνται στη θέση τους υποστηρικτικούς ιστούς και τους μυς. Αυτοί οι υποστηρικτικοί ιστοί μπορεί να αποδυναμωθούν λόγω της γήρανσης . Εάν οι ιστοί που στηρίζουν την ουρήθρα, την ουροδόχο κύστη, τη μήτρα, ή του ορθού, χαλαρώσουν τα όργανα αυτά μπορεί να πέσουν , προκαλώντας διαρροή ούρων ή κατακράτηση – αδυναμία ούρησης.\nΣυρίγγιο: είναι ένα ανώμαλο άνοιγμα πόρος που προκαλεί επικοινωνία του ουροποιητικού συστήματος με ένα άλλο μέρος του σώματος, όπως ο κόλπος. Μπορεί να επιτρέψει στα ούρα να διαρρεύσουν μέσω του κόλπου.\nΝευρομυϊκά προβλήματα: Αυτές οι διαταραχές αφορούν την μετάδοση των σημάτων από τον εγκέφαλο και το νωτιαίο μυελό στην κύστη και την ουρήθρα.\nΠώς γίνεται η διάγνωση της ακράτειας ούρων;\nΊσως χρειαστεί μια σειρά από εξετάσεις για να βρεθεί η αιτία της ακράτειας των ούρων. Σε ορισμένες περιπτώσεις, μπορεί να υπάρχουν περισσότερες από μία αιτίες .\nΜπορεί να σας ζητηθεί να κρατήσετε ένα ημερολόγιο κενώσεων για λίγες μέρες στο οποίο καταγράφετε το χρόνο και τη ποσότητα των ούρων. Θα πρέπει επίσης να σημειωθεί πόσο υγρό ήπιατε και τι κάνατε όταν συνέβη η διαρροή.\nΜια γυναικολογική εξέταση θα γίνει για να αναδειχθούν αιτίες που πιθανά συνδέονται με το πρόβλημα. Εξετάσεις επίσης θα γίνουν για να ανιχνευτεί πιθανή λοίμωξη του ουροποιητικού συστήματος. Άλλες εξετάσεις που αξιολογούν το πώς λειτουργεί η κύστη σας περιλαμβάνουν:\nΟυροδυναμικός έλεγχος :Η κύστη γεμίζει μέσω ενός καθετήρα. Ελέγχεται η λειτουργία της ουρήθρας και της ουροδόχου κύστης.\nΥπολειμματικός όγκος ποσότητας των ούρων στην ουροδόχο κύστη μετά την ούρηση μετριέται με μία συσκευή υπερήχων ή με την τοποθέτηση ενός καθετήρα στην ουροδόχο κύστη.\nStress: Μπορείτε κληθείτε να βήξετε μερικές φορές με μια πλήρη κύστη. Οποιαδήποτε απώλεια ούρων καταγράφεται.\nΗ κυστεοσκόπηση: Ένας λεπτός, φωτιζόμενος σωλήνας χρησιμοποιείται για να κοιτάξουμε στο εσωτερικό της ουροδόχου κύστης και της ουρήθρας.\nΥπάρχουν πολλές επιλογές για θεραπεία. Συχνά θεραπείες είναι πιο αποτελεσματικές όταν χρησιμοποιούνται σε συνδυασμό. Θεραπευτικές επιλογές περιλαμβάνουν αλλαγές του τρόπου ζωής, η εκπαίδευση της κύστης, φυσικοθεραπεία, συσκευές, φάρμακα, παράγοντες διόγκωσης, και χειρουργικές επεμβάσεις.\nΚάνοντας τις ακόλουθες αλλαγές στον τρόπο ζωής σας, μπορεί να βοηθήσετε στη λύση του προβλήματος:\nΧάσετε βάρος. Η απώλεια βάρους έχει αποδειχθεί ότι μειώνει τη συχνότητα της διαρροής ούρων.\nΘεραπεύστε τη δυσκοιλιότητα. Η επαναλαμβανόμενη καταπόνηση μπορεί να βλάψει το πυελικό έδαφος.\nΠίνετε λιγότερα υγρά και βάλτε όριο στην πρόσληψη καφεΐνης, η οποία είναι διουρητικό.\nΑναζητείστε θεραπεία για χρόνιο βήχα.\nΤι είναι η εκπαίδευση της ουροδόχου κύστης;\nΟ στόχος της εκπαίδευσης της κύστης είναι να μάθουν οι γυναίκες πώς να ελέγχουν την παρόρμηση να αδειάσουν την κύστη και να αυξήσουν τους χρόνους μεταξύ κενώσεων σε κανονικά διαστήματα (κάθε 3-4 ώρες κατά τη διάρκεια της ημέρας και κάθε 4-8 ώρες τη νύχτα). Μετά από μερικές εβδομάδες εκπαίδευσης, η διαρροή μπορεί να συμβαίνει λιγότερο συχνά.\nΤι είδους φυσική θεραπεία χρησιμοποιείται για τη θεραπεία της ακράτειας ούρων;\nΥπάρχουν πολλοί τύποι φυσικής θεραπείας που μπορεί να γίνουν για την αντιμετώπιση της ακράτειας ούρων. Οι ασκήσεις Kegel, μπορεί να συμβάλλουν στην ενίσχυση των μυών της πυέλου. Οι ασκήσεις Kegel, μαζί με την εκπαίδευση της ουροδόχου κύστης και την τροποποίηση της πρόσληψης υγρών, είναι συχνά πολύ επιτυχής στην αντιμετώπιση της ακράτειας από στρες.\nΠώς γίνονται οι ασκήσεις Kegel ;\nΟι ασκήσεις Kegel στοχεύουν στο να ενδυναμώσουν τον τόνο των πυελικών μυών\nΠιέστε τους μύες που χρησιμοποιείτε για να σταματήσετε τη ροή των ούρων (αλλά μην κάνετε αυτές τις ασκήσεις, ενώ ουρείτε).\nΚρατηθείτε για έως και 10 δευτερόλεπτα και στη συνέχεια χαλαρώστε.\nΕπαναλάβετε το για 10-20 φορές στη σειρά, τουλάχιστον 3 φορές την ημέρα.\nΚάντε αυτές τις ασκήσεις σε τακτική βάση. Μπορεί να χρειαστούν 4-6 εβδομάδες για να παρατηρήσετε μια βελτίωση στα συμπτώματα της ακράτειας.\nΦάρμακα που βοηθούν στον έλεγχο των συσπάσεων των μυών της πυέλου ή αποτρέπουν τις ανεπιθύμητες συσπάσεις της κύστης και βοηθούν να περιοριστούν οι διαρροές που σχετίζονται με την ακράτεια επιτακτικού τύπου. Αυτά τα φάρμακα μπορεί επίσης να βοηθήσουν στη μείωση της συχνότητας της ούρησης. Ο ιατρός σας σε συνεργασία με ουρολόγο θα σας βοηθήσει να αποφασίσετε ποια φάρμακα είναι πιο πιθανό να λειτουργήσουν καλύτερα για σας.\nΤι είναι οι παράγοντες διόγκωσης;\nΑυτοί οι παράγοντες μπορεί να χρησιμοποιηθούν όταν ο μυς που περιβάλλει την ουρήθρα είναι πολύ αδύναμος και εκτεταμένη χειρουργική επέμβαση δεν αποτελεί επιλογή ή δεν λειτούργησε όταν δοκιμάστηκε. Μια ουσία εγχέεται εντός των ιστών γύρω από την ουρήθρα. Η ουρήθρα στενεύει, μειώνοντας τη διαρροή.\nΠοια τα είδη χειρουργικής θεραπείας της ακράτειας ούρων;\nΠολλές χειρουργικές διαδικασίες έχουν αναπτυχθεί για την αντιμετώπιση ακράτειας ούρων από προσπάθεια. Εσείς και ο ιατρός σας θα πρέπει να συζητήσετε πολλούς παράγοντες, όπως την ηλικία σας, τον τρόπο ζωής, και τη γενική σας υγεία, πριν επιλέξετε να κάνετε τη χειρουργική επέμβαση.\nPingback:rayos tablets uses


Συνέντευξη εφ' όλης της ύλης του Αλέξη Κούγια στο athleticlarissa!\nΠέμπτη 2 Ιουλίου 2015 23:26\nΑποκλειστικές δηλώσεις στο athleticlarissa.gr παραχώρησε ο Αλέξης Κούγιας, όπου αποκάλυψε πολλά στοιχεία για την αγοραπωλησία, εμφανίστηκε προβληματισμένος όσον αφορά την επόμενη μέρα της χώρας, ενώ δεν δίστασε να παρουσιάσει ορισμένα από τα σχέδιά του για την ΑΕΛ...\nΈτσι, ο διάσημος ποινικολόγος “ανοίγει” για πρώτη φορά δημοσίως τα... χαρτιά του, μιλά για το σίριαλ με την αγοραπωλησία, για την επόμενη μέρα της ΑΕΛ, για το γήπεδο, για την περίπτωση του Σάκη Τσιώλη, την απόκτηση ποδοσφαιριστών, καθώς και την κατάσταση που επικρατεί στην Ελλάδα τις τελευταίες ώρες...\n- Κύριε Κούγια, παρακολουθούμε με ενδιαφέρον τις εξελίξεις. Σε τι φάση βρίσκεται η μεταβίβαση των μετοχών;\n«Έχουμε ήδη τελειώσει και συμφωνήσει με τον κ. Πλεξίδα το θέμα της αγοραπωλησίας. Απλώς, η υπόθεση “κολλάει” με τη κατάσταση που επικρατεί στη χώρα και λόγω των κλεισμένων τραπεζών. Με το capital control δεν είναι εφικτό να γίνει η κατάθεση των μετρητών, καθώς είναι αδύνατον να πραγματοποιηθεί ανάληψη μεγάλων ποσών».\n- Έχετε προγραμματίσει συνάντηση με τον κ. Βαγγέλη Πλεξίδα;\n«Κοιτάξτε, έχω στα χέρια μου την εξουσιοδότηση του κ. Πλεξίδα που μου παραχώρησε για να “τρέξω” τις διαδικασίες. Από κει και πέρα, θα συναντηθούμε για να ενημερωθώ για την έως τώρα κατάσταση της ομάδας και να εργαστούμε για την επίλυση των όποιων προβλημάτων. Ήταν να ταξιδέψω στα Τρίκαλα την Παρασκευή μετά το Δ.Σ. της Football League, αλλά τελικά ο κ. Πλεξίδας επιστρέφει την Κυριακή από την Μύκονο. Λογικά, από Δευτέρα θα υπάρξει συνάντηση».\n- Οπότε η συνάντηση σηματοδοτεί τη νέα σελίδα της ΑΕΛ και στο εξής τον προγραμματισμό του συλλόγου για την νέα χρονιά. Έχετε κάνει κινήσεις όλο αυτό το διάστημα;\n«Αρχικά, είμαστε σε επαφή με τον κ. Πλεξίδα ώστε να κλείσουμε όλα τα ανοικτά μέτωπα της ομάδας. Κλείνοντας με αυτά, θα προχωρήσουμε τον προγραμματισμό της ομάδας. Πρώτη μου σκέψη είναι να στελεχωθούν με ανθρώπους από την Λάρισα διάφορα διοικητικά πόστα. Δεν σας κρύβω ότι ήδη στο μυαλό μου υπάρχει η αναζήτηση προπονητή και κατ' επέκταση παικτών που θα μπορούν να σταθούν στο ύψος της κατηγορίας, αλλά και της ιστορίας της ΑΕΛ».\n- Δηλαδή προπονητή από Ελλάδα ή εξωτερικό. Θα σας ενδιέφερε η περίπτωση του Σάκη Τσιώλη;\n«Σίγουρα από Ελλάδα. Εντάξει Β' Εθνική είναι, δεν χρειάζεται προπονητής από το εξωτερικό. Θέλουμε έναν Έλληνα τεχνικό που να γνωρίζει τα παιδιά και τα κατατόπια των ελληνικών γηπέδων. Ναι, ο Σάκης Τσιώλης φαντάζει πολύ καλή περίπτωση για την ΑΕΛ, ίσως μας ευνοήσει η αρνητική εξέλιξη με την Κέρκυρα, θα το δούμε όμως».\n- Με δεδομένο ότι βρισκόμαστε σε περίοδο μεταγραφών έχετε κινηθεί για την απόκτηση κάποιου ποδοσφαιριστή;\n«Πρώτα πρέπει να ξεκαθαριστούν πρωτεύοντα ζητήματα κι έπειτα θα προχωρήσουμε σε αναζήτηση ποδοσφαιριστών για το ρόστερ της ΑΕΛ. Να δημιουργήσουμε την δίοικηση, να πάρουμε προπονητή και εν συνεχεία να κοιτάξουμε για την απόκτηση ποδοσφαιριστών. Είμαι σε επαφή με πολλούς ποδοσφαιριστές από την Παναχαϊκή οι οποίοι είναι πρόθυμοι να μεταγραφούν στην ΑΕΛ. Ενδέχεται να έχουμε διάλυση ομάδων της Superleague, οπότε δεν αποκλείεται να κυνηγήσουμε παίκτες από αυτές».\n- Με την πώληση της Παναχαϊκής τι συμβαίνει;\n«Είναι ένα θέμα που με απασχολεί έντονα. Θέλω να κλείσω κάθε υποχρέωσή μου με την Παναχαϊκή. Κυρίως, προσπαθώ να βρω ανθρώπους από την Πάτρα που να αγαπούν τον σύλλογο. Αυτή τη στιγμή, μιλώ με έναν επιχειρηματία από την Πάτρα ο οποίος δείχνει πρόθυμος να αγοράσει την ομάδα. Σίγουρα, δεν θέλω να διαλύσω την Παναχαϊκή κι ούτε θα πάρω όλους τους παίκτες στην ΑΕΛ. Στα σχέδιά μου είναι να υπάρξουν δανεισμοί από την ΑΕΛ προς την Παναχαϊκή, έτσι ώστε να μπορέσει κι αυτή να βρει τον δρόμο της».\n- Με το γήπεδο έχουμε κάποια εξέλιξη;\n«Ασφαλώς. Είμαι σε καθημερινή επαφή με τον κ. Πηλαδάκη. Δεν υπάρχει κανένα θέμα. Έχω πάρει το “ΟΚ” για το ΑΕL FC Αrena, οπότε η ΑΕΛ θα επιστρέψει ξανά στο στολίδι του ελληνικού ποδοσφαίρου».\n- Τέλος, υπάρχει κάποιο άλλο πρόβλημα γύρω από την ομάδα που έχετε συναντήσει αυτές τις ημέρες;\n«Όχι. Ότι σας παρουσίασα προηγουμένως είναι και η πραγματικότητα. Δεν υπάρχει κάτι άλλο μεμπτό σε αυτή την ιστορία. Σύντομα θα έχουμε αίσιο τέλος. Αναμένουμε τις κρίσιμες εξελίξεις που διανύει η χώρα. Θα επηρεάσουν άμεσα και το ποδόσφαιρο. Ήδη μαθαίνω ότι πολλές ομάδες έχουν προβλήματα και βρίσκονται στα πρόθυρα της διάλυσης. Θα δούμε. Εύχομαι να πάνε όλα καλά».


Μεγαλέξανδροι και Βουκεφάλες\nΗ ΑΝΤΙΔΡΑΣΗ των πολιτικών κομμάτων και των ΜΜΕ στην Εκθεση του Ευρωκοινοβουλίου για το «Μακεδονικό\nΕπιτέλους. Σύσσωμη η ελληνική πολιτική τάξη απέδειξε ότι είμαστε γνήσιοι απόγονοι των αρχαίων Μακεδόνων. Κι αν δεν καταγόμαστε απ' ευθείας από τον Μεγαλέξανδρο, κανείς δεν μπορεί να αμφισβητήσει ότι στις φλέβες μας ρέει αίμα συγγενικό με του Βουκεφάλα, ο οποίος τρόμαζε στη θέα της σκιάς του και έγινε αρνάκι μόλις έπαψε να τη βλέπει.\nΕτσι κι εμείς, οι σύγχρονοι απόγονοί του. Μέχρι πριν από λίγα χρόνια τρέμαμε στη θέα του γειτονικού κράτους που φέρει το όνομα «Μακεδονία» και ήμασταν πρόθυμοι να κάνουμε πόλεμο με τις ΗΠΑ και την Ε.Ε. αν τολμούσε κανείς να αμφισβητήσει την ελληνική αποκλειστικότητα στη λέξη Μακεδονία και όλα τα παράγωγά της. Τώρα δεν βλέπουμε πια τη σκιά μας και ανταλλάσσουμε μεταξύ μας συγχαρητήρια που υπερψηφίστηκαν στο Ευρωκοινοβούλιο οι ακριβώς αντίθετες θέσεις. Η μαζική ψύχωση των αρχών του 1990 έχει σήμερα μεταμορφωθεί σε μαζική υποκρισία.\nΗ Εκθεση του Ολλανδού σοσιαλιστή ευρωβουλευτή Erik Meijer «σχετικά με την έκθεση προόδου της Πρώην Γιουγκοσλαβικής Δημοκρατίας της Μακεδονίας για το 2006», που ψηφίστηκε την περασμένη Πέμπτη με συντριπτική πλειοψηφία στο Ευρωκοινοβούλιο (558 υπέρ, 47 κατά, 8 αποχές), δεν κάνει τίποτα άλλο παρά να εκφράζει, με πολύ συγκρατημένο τρόπο, τη διάθεση της Ευρωπαϊκής Ενωσης να ενισχύσει τον ευρωπαϊκό προσανατολισμό της χώρας αυτής και να εξασφαλίσει τη βιωσιμότητά της μέσω της προοπτικής ένταξής της στην Ε.Ε.\nΜέχρις εδώ, τίποτα το παράξενο. Τα παράδοξα ξεκινούν μόλις αναζητήσουμε τον τρόπο που ψήφισαν σ' αυτή την κρίσιμη υπόθεση οι Ελληνες ευρωβουλευτές και κυρίως τα επιχειρήματα που χρησιμοποίησαν για να δικαιολογήσουν την ψήφο τους.\n1. Οι ευρωβουλευτές της Ν.Δ. παρουσίασαν την υπόθεση ως μεγάλη επιτυχία και υπερψήφισαν την Εκθεση, με εξαίρεση τον Αντώνη Σαμαρά. Αντί, όμως, να επιχειρηματολογήσουν υπέρ της ουσίας της Εκθεσης και να εξηγήσουν τη μεταστροφή τους (διότι οι ίδιοι είχαν καταψηφίσει την Εκθεση στην κοινοβουλευτική επιτροπή), προσπάθησαν να διαστρέψουν το περιεχόμενό της. Αποδείχτηκε δηλαδή ότι η τελική υπερψήφιση της Εκθεσης έγινε μόνο για επικοινωνιακούς λόγους, για να εμφανιστεί δηλαδή το τελικό ψήφισμα ως θετικό και να μη χρεωθεί η κυβέρνηση μια «εθνική αποτυχία».\nΤην αντίθεση λόγων και έργων μαρτυρά το γεγονός ότι την ίδια μέρα που οι νεοδημοκράτες ευρωβουλευτές υπερψήφιζαν την Εκθεση, η υπουργός Εξωτερικών Ντόρα Μπακογιάννη υποστήριζε στο υπουργικό συμβούλιο ότι «δεν υπάρχει καμία πιθανότητα ένταξης των Σκοπίων στο ΝΑΤΟ με το λεγόμενο συνταγματικό όνομα Δημοκρατία της Μακεδονίας». Για το ΝΑΤΟ ο ίδιος ο πρόεδρος της ΠΓΔΜ έχει δηλώσει ότι δεν θέτει τέτοιο θέμα. Αλλά η Εκθεση αφορά την Ε.Ε. και ρητά ξεκαθαρίζει ότι «το ζήτημα του ονόματος δεν πρέπει με κανέναν τρόπο να χρησιμοποιηθεί ως εμπόδιο για την έναρξη των διαπραγματεύσεων και για την προσχώρηση στην Ε.Ε.». Και για όσους δεν κατάλαβαν, επαναλαμβάνεται στη συνέχεια ότι «το ζήτημα του ονόματος ούτε αποτελεί ούτε μπορεί να αποτελεί έναν από τους όρους για την προσχώρηση της χώρας στην Ε.Ε.».\nΑυτό είναι που ψηφίστηκε από τους κυβερνητικούς βουλευτές και ας θέλουν να μας μπερδέψουν.\n2. Οι βουλευτές του ΠΑΣΟΚ, αντίθετα, καταψήφισαν την Εκθεση, υπακούοντας κι αυτοί απ' την πλευρά τους στη δική τους αδιέξοδη προεκλογική τακτική που τους έχει υποχρεώσει να ξεθάψουν τα λάβαρα των συλλαλητηρίων. Και είναι πράγματι άκομψο πολιτικοί όπως ο Νίκος Σηφουνάκης, ο Πάνος Μπεγλίτης ή η Μαριλίζα Ξενογιαννακοπούλου να υποχρεώνονται να ψηφίσουν μαζί με τον Αντώνη Σαμαρά και αντίθετα από ολόκληρη τη σοσιαλιστική ομάδα, μόνο και μόνο για να υπηρετήσουν την όψιμη και αδιέξοδη «σκληρή γραμμή» του κ. Παπανδρέου.\n3. Η Αριστερά δεν μπόρεσε να δώσει το δικό της στίγμα στην ψηφοφορία. Το μεν ΚΚΕ καταψήφισε την Εκθεση, ακολουθώντας τη στάση που τηρεί απέναντι στην ευρωπαϊκή προοπτική όλων των υποψήφιων νέων μελών της Ε.Ε. Με αυτό τον τρόπο απέφυγε, βέβαια, και την Νέμεσιν από την ορατή πλέον εθνικιστική του πτέρυγα. Από την άλλη, ο Δημήτρης Παπαδημούλης του Συνασπισμού ψήφισε αποχή, διαμαρτυρόμενος για την κυβερνητική απραξία χρόνων.\n4. Ο μόνος που κερδίζει από όλη αυτή την ιστορία είναι χωρίς αμφιβολία ο κ. Καρατζαφέρης, ο οποίος όχι μόνο εμφανίστηκε συνεπής με τις εθνικιστικές, ξενοφοβικές και κινδυνολογικές τοποθετήσεις του κόμματός του, αλλά βρήκε και μια χρυσή ευκαιρία να αποδείξει ότι όλες οι άλλες παραλλαγές της ίδιας ιδεολογίας που έχουν επιστρατευτεί από τη Ρηγίλλης για να τον αντιμετωπίσουν είναι αποτυχημένα κακέκτυπα. Ούτε ο κ. Παπαθεμελής ούτε ο κ. Ψωμιάδης ξιφούλκησαν με το «ξεπούλημα της Μακεδονίας», γιατί θα έπρεπε ταυτόχρονα να καταγγείλουν την κυβέρνηση που υπέδειξε στους νεοδημοκράτες ευρωβουλευτές να υπερψηφίσουν την Εκθεση Meijer. Προτίμησε λοιπόν ο πρώτος να μην προκαλέσει, ενώ ο δεύτερος μαγείρευε ευτυχής σε κάποιο τηλε-πρωινάδικο. Οσο για την αρνητική ψήφο του κ. Σαμαρά, έχει τόσο βάρος όσο είχε πάντα η άποψή του.\nΒέβαια, και ο κ. Καρατζαφέρης δεν απέφυγε τα ψεματάκια, όπως ότι έπεισε όλη την ομάδα του στο Ευρωκοινοβούλιο να τον υποστηρίξει. Στην πραγματικότητα, τα μέλη της ευρωσκεπτικιστικής IND/DEM, στην οποία ανήκει, διχάστηκαν (8 μαζί του, 6 εναντίον του), αλλά αυτά είναι ψιλά γράμματα. Αλλωστε το σύνολο σχεδόν της ομάδας των ακροδεξιών «Ταυτότητα, Παράδοση, Κυριαρχία» (Λεπέν κ.λπ.) καταψήφισε την Εκθεση (2 υπέρ, 17 κατά).\n5. Ιδιαίτερα ανησυχητικό είναι και το γεγονός ότι την κυβερνητική γραμμή περί «εθνικής επιτυχίας κατά των Σκοπίων» υιοθέτησαν με ευκολία όλα τα τηλεοπτικά κανάλια και οι περισσότερες εφημερίδες (με εξαίρεση την «Ε», το «Εθνος» και τις δύο εφημερίδες της Αριστεράς). Ο μόνος που ανακάλεσε σε 24 ώρες την αρχική του ευφορία ήταν ο κ. Χατζηνικολάου του Alter, ο οποίος κάλεσε ως ειδικό επί του θέματος τον κ. Καρατζαφέρη, μετά από υπόδειξη του κ. Αδώνιδος Γεωργιάδη. Οσα μέσα ενημέρωσης δεν προχώρησαν σε ανοιχτή παραπληροφόρηση προτίμησαν να θάψουν την είδηση. Υπήρξαν βέβαια και τα δύο εθνικόφρονα φύλλα της Κυριακής («Πρώτο Θέμα» και «Παρόν») που κατήγγειλαν «ξεπούλημα της Μακεδονίας».\nΗ κυβέρνηση ελπίζει ότι η υπόθεση θα ξεχαστεί. Ομως υπάρχει τουλάχιστον ένα σημείο της Εκθεσης, το οποίο έχει άμεση εφαρμογή. Στην παράγραφο 31 το Ευρωπαϊκό Κοινοβούλιο «ζητεί κατεπειγόντως την πλήρη αναγνώριση του διαβατηρίου της Πρώην Γιουγκοσλαβικής Δημοκρατίας της Μακεδονίας από όλα τα κράτη-μέλη της Ε.Ε. και την κατάργηση των συμπληρωματικών εθνικών τελών θεώρησης, κυρίως τις διατάξεις που καθιστούν δυσκολότερη την επίσκεψη στην Ελλάδα από την επίσκεψη σε άλλα κράτη μέλη της Ε.Ε.».\nΗ διευκόλυνση της εισόδου στο έδαφος της Ελλάδας των κατοίκων της ΠΓΔΜ και η κατάργηση της πανάκριβης βίζας είναι πάγιο αίτημα όλων των τοπικών αρχών στους νομούς της (ελληνικής) Μακεδονίας που συνορεύουν με την ΠΓΔ Μακεδονίας.\nΗ κυβέρνηση βρίσκεται ήδη σε δίλημμα: θα τιμήσει την ψήφο της στο Ευρωκοινοβούλιο, καταργώντας άμεσα τη βίζα, ή θα επιβεβαιώσει όλους τους καχύποπτους -κι εμάς βέβαια- ότι η στάση της στο Στρασβούργο υπαγορεύτηκε από λόγους απλά επικοινωνιακούς;


Μετανάστες Σκέφτεται να Προσλάβει η Ελληνική Αστυνομία\nΜία αρκετά σημαντική πρόοδος του Υπουργείου.\nΣτιγμιότυπο από βίντεο του VICE\nΤην ένταξη μεταναστών στις τάξεις της Ελληνικής Αστυνομίας φαίνεται να προωθεί ο υπουργός Προστασίας του Πολίτη Νίκος Τόσκας, σύμφωνα με δημοσίευμα της εφημερίδας «Τα Νέα». Να σημειωθεί ότι μέχρι σήμερα μόνο άτομα με ελληνική ιθαγένεια μπορούν να υπηρετήσουν στο Σώμα της Αστυνομίας.\nΌπως αναφέρει η εφημερίδα, o κ. Τόσκας o οποίος βρίσκεται στο Λονδίνο έδωσε το παράδειγμα της Σκότλαντ Γιαρντ που έχει συμπεριλάβει και μη ντόπιους στις τάξεις της, λέγοντας πως: «είμαστε υποχρεωμένοι να δούμε κι εμείς τέτοιες προσεγγίσεις προκειμένου να τηρηθεί με τον καλύτερο τρόπο η τάξη».\n«Είναι αστείο ένας αστυνομικός που δεν ξέρει τη γλώσσα μιας ομάδας μεταναστών ή μιας μειονότητας να μπορεί να την προσεγγίσει» ανέφερε ο αναπληρωτής υπουργός, προσθέτοντας πως η χώρα μας πρέπει να προσαρμοστεί και «να μην έχει αγκυλώσεις».\nΗ συγκεκριμένη πρακτική δεν είναι η πρώτη φορά που εξετάζεται από την πολιτική ηγεσία της ΕΛ.ΑΣ. Στο παρελθόν και ο πρώην υπουργός Προστασίας του Πολίτη, Μιχάλης Χρυσοχοΐδης είχε εκφράσει την επιθυμία να προσλάβει μετανάστες, δεύτερης γενιάς όμως, σε αστυνομικά τμήματα τα οποία εξυπηρετούν μεγάλο αριθμό μεταναστών. Όπως είχε δηλώσει τότε στην ίδια εφημερίδα: «Σε πρώτη φάση θα εξεταστεί η πρόσληψη αυτών των μεταναστών σε 20 αστυνομικά τμήματα, όπως του Αγίου Παντελεήμονος, του Κολωνού, της Ομόνοιας, του Ζεφυρίου, του Ασπροπύργου, της Κυψέλης, των Πατησίων. Οι μετανάστες αυτοί θα αποτελούν πολιτικό προσωπικό, θα εξυπηρετούν συμπατριώτες τους και θα λειτουργούν ως διαμεσολαβητές με τους κρατούμενους αλλοδαπούς».


Αναρτήθηκε από πρακτορειο ειδήσεων στις 8:45 π.μ. Δεν υπάρχουν σχόλια:Σύνδεσμοι σε αυτήν την ανάρτηση\nΒΡΕ ΟΤΙ ΚΑΙ ΝΑ ΛΕΜΕ Ο ΕΡΝΤΟΓΑΝ ...ΕΙΝΑΙ ΗΓΕΤΗΣ ΜΕ ΟΡΧΕΙΣ! TA ΛΟΙΠΑ ΕΙΝΑΙ ...ΜΑΣΑΛΙΑ!!!\nΟ Τούρκος πρόεδρος Ρετζέπ Ταγίπ Ερντογάν απέρριψε το Σάββατο τη\nσυγγνώμη του ΝΑΤΟ μετά την εμφάνιση του ονόματός ως εχθρού σε μία άσκηση, λέγοντας πως αυτή η ασεβής συμπεριφορά δεν μπορεί να συγχωρεθεί τόσο εύκολα.\n«Είδατε την ασεβή συμπεριφορά στην άσκηση του ΝΑΤΟ χθες.\n»Υπάρχουν κάποια λάθη που γίνονται όχι από ηλίθιους αλλά μόνο από ανθρώπους της βάσης», ανέφερε ο Ερντογάν σε ομιλία που μεταδόθηκε απευθείας από την τηλεόραση.\n»Αυτό το θέμα δεν μπορεί να κλείσει με μια απλή συγγνώμη», είπε.\nΟ Ερντογάν δήλωσε πως η Τουρκία απέσυρε 40 στρατιώτες από άσκηση του ΝΑΤΟ στη Νορβηγία μετά την εμφάνιση του ονόματός του σε έναν κατάλογο εχθρών σε πίνακα στην άσκηση. Το ΝΑΤΟ και το Όσλο ζήτησαν συγγνώμη.\nΕΤΣΙ ΘΑ ΥΠΟΔΕΧΘΕΙ ...ΤΗΝ ΚΑΤΑΣΤΡΟΦΗ ΤΟΥ ΠΛΑΝΗΤΗ ΜΑΣ ...ΣΗΜΕΡΑ!\nΗ πιο καυτή MILF (μαλακία) του πλανήτη! (ΕΙΚΟΝΕΣ)\nΗ Αλίσια Αρντέν τρελαίνει τους πάντες με την καυτή δημόσια παρουσία της.\nΌπου πηγαίνει αυτή η γυναίκα, θέλει και να προκαλεί. Πάντα μας δείχνει τον εσωτερικό της κόσμο και το αποτέλεσμα θεωρείται εξαιρετικά επιτυχημένο. Απολαύστε τη όταν θέλει να προκαλέσει!\nΕΧΟΥΜΕ ΚΑΙ ΛΕΜΕ...ΣΗΜΕΡΑ ΕΧΟΥΜΕ ΤΗΝ ΚΑΤΑΣΤΡΟΦΗ ΤΟΥ ΠΛΑΝΗΤΗ ΓΗ!!!


Το μυστικό του Πράσινου Λόφου\nΤο all day cafe restaurant στην κορυφή του λόφου Τρουμπάρι στον Άλιμο είναι κλειστό από το καλοκαίρι του 2012. Κρίμα γιατί πρόκειται για ένα μέρος-φιλέτο, 11 περίπου στρεμμάτων, μερικά μόλις μέτρα μακριά από την λεωφόρο Αλίμου, που σε κάνει να αισθάνεσαι ότι βρίσκεσαι βαθιά στην εξοχή.\nΗ πρώτη φορά που επισκέφθηκα τον λόφο Τρουμπάρι (ο οποίος διοικητικά ανήκει στην Αργυρούπολη, αν και οι περισσότεροι, μεταξύ των οποίων και εγώ, επιμένουν να μπερδεύουν την περιοχή για Άλιμο) ήταν πίσω στο 2005, όταν το διώροφο αναψυκτήριο στην κορυφή του είχε μόλις ανοίξει.\nΑπό την πρώτη στιγμή αισθάνθηκα ότι βρήκα το δικό μου ‘μυστικό μέρος’. Εκεί όπου μπορούσα να πιω ένα καφέ ή να φάω κάτι ελαφρύ ‘περικυκλωμένος’ από πεύκα.\nΕκεί όπου μπορούσα να καλέσω φίλους από άλλες περιοχές της Αθήνας και να βλέπω την έκπληξη στα μάτια τους όταν, ανεβαίνοντας μερικά σκαλιά, έβλεπαν αυτή την πανδαισία από πράσινο που κανείς δεν περιμένει ότι θα είναι εκεί.\nΚαι, φυσικά, ένα μέρος όπου, ακολουθώντας ένα μικρό χωμάτινο μονοπάτι, σε έβγαζε σε μια μικρή και νοικοκυρεμένη παιδική χαρά που βρίσκεται στο κάτω μέρος. Το ιδανικό μέρος, με άλλα λόγια, για μια οικογένεια.\nΑνά τα χρόνια επέστρεφα συχνά πυκνά στο Τρουμπάρι, το αναψυκτήριο του οποίου στην πορεία είχε μετατραπεί σε εστιατόριο.\nΘυμάμαι χαρακτηριστικά τόσο την ‘κυριλέ σουβλάκι’ εκδοχή του με τον Γιάννη Μπαξεβάνη, όπου καθόσουν στο τραπέζι, σου έφερναν μπροστά σου σου μια μεγάλη πίττα γεμάτη τρία είδη καλοψημένου γύρου (και στην πορεία σούβλες με κεμπάπ, χοιρινό και μοσχάρι) και μετά ερχόταν η σερβιτόρα με ένα μικρό τρόλεϊ και σου έφτιαχνε μπροστά σου την σάλτσα.\nΚαθώς επίσης και την εποχή που είχε αναλάβει την κουζίνα η Μυρσίνη Λαμπράκη, τότε που το μενού περιελάμβανε αλμυρή χανιώτικη «τούρτα» με κατσικάκι, οφτό αρνάκι και κάποιες πιο εξωτικές γεύσεις.\nΗ μόνη εκδοχή του στην οποία, λόγω της γέννησης του παιδιού μου, δεν αξιώθηκα να πάω, είναι η τελευταία. Αυτή δηλαδή που νομίζω ότι ξεκίνησε στα τέλη του 2011 όταν το αναψυκτήριο μετονομάστηκε σε Lofos kefato restaurant και, πέρα από φαγητό, πρόσφερε ζωντανή μουσική και λουλουδοπόλεμο.\nΔεν έχει ιδιαίτερη σημασία, τουλάχιστον για τις ανάγκες αυτού του άρθρου, το τι ακριβώς έχει γίνει και ο Πράσινος Λόφος είναι κλειστός και ‘παρατημένος’ εδώ και τόσους μήνες.\nΓια την ακρίβεια κλειστός, παρατημένος, γεμάτος γκράφιτι και με μοναδική ένδειξη ζωής τρια πιάτα με νερό και φαγητό που κάποιος άφησε για τα αδέσποτα σκυλιά.\nΤο μόνο σίγουρο είναι ότι αποκλείεται ένα τέτοιο μέρος να μην έχει ζήτηση. Οπότε, χωρίς καμία διάθεση εκ μέρους μας να μπλέξουμε στις λεπτομέρειες, το μόνο που ευχόμαστε είναι να ξεπεραστούν τα όποια εμπόδια υπάρχουν ώστε, τώρα που σιγά σιγά μπαίνει η άνοιξη, να ανοίξει και πάλι για το κοινό.\nΌχι τίποτα άλλο αλλά δεν έχω προλάβει ούτε να το δείξω στην κόρη μου (που είναι πλέον 3 χρονών), ούτε στους καινούργιους φίλους μου από Γλυφάδα και Βούλα που συνέχεια ‘περηφανεύονται’ για τα κάλλη των δικών τους περιοχών.


Video stories Archives - Σελίδα 5 από 16 - ΜΕΛΩΔΙΑ 106,6 FM\n“Λόγια Όμορφα (Stanga)” – Αέρας Bollywood στο νέο εντυπωσιακό βίντεο κλιπ της Γιάννας Τερζή!\nΗ Γιάννα Τερζή παρουσιάζει στα ελληνικά το απόλυτο ethnic club hit «Stanga» των 100.000.000 views! Στο βίντεο κλιπ -υπερπαραγωγή- σε σκηνοθεσία του Νεκτάριου Δεληγιάννη η Γιάννα, ως αρχηγός μιας συμμορίας γυναικών, σαγηνεύει με χορογραφίες σε ρυθμούς Bollywood και Belly Dancing, σε ένα τοπίο καυτό από φως και ήλιο! Σε ethnic ανατολίτικο κλίμα, 45 γυναίκες χορεύουν […]\nO Maluma και ο J Balvin κυκλοφορούν το Que Pena!\nMALUMA & J BALVIN – QUE PENA Η ΠΟΛΥ ΑΝΑΜΕΝΟΜΕΝΗ ΣΥΝΕΡΓΑΣΙΑ ΜΟΛΙΣ ΚΥΚΛΟΦΟΡΗΣΕ. Η αναμονή έφτασε στο τέλος της και οι global superstars από την Κολομβία, Maluma και J Balvin, ενώνουν τις δυνάμεις τους και κυκλοφορούν μαζί το single “QuePena”. Σε παραγωγή του Edgar Barrera “Edge”, Sky Rompiendo και DeeMad και σε σύνθεση Maluma, J […]\nΑΣΠΑ ‒ ΦΟΙΒΟΣ ‒ “ΑΚΟΥ” // ΝΕΑ ΜΕΓΑΛΗ ΕΠΙΤΥΧΙΑ!\nΗ απρόβλεπτη, και πάντα αντισυμβατική και μυστήρια Άσπα επιστρέφει δισκογραφικά, πιο δυνατή από ποτέ και σε συνεργασία με τον χαρισματικό Φοίβο μας παρουσιάζουν το νέο τους hit-single με τίτλο «ΑΚΟΥ». Ποπ και ροκ στοιχεία συνθέτουν τη νέα μεγάλη επιτυχία που έγραψε ο Φοίβος για την Άσπα, τα οποία σε συνδυασμό με την εκρηκτική της ερμηνεία […]\nΟ Πέτρος Ιακωβίδης 6 μήνες μετά την κυκλοφορία του δεύτερου ολοκληρωμένου άλμπουμ του «Σου τα ‘Δωσα Όλα», επανέρχεται δριμύτερος με νέο τραγούδι με τίτλο «Φοβάμαι»! Ο πάντα εργατικός και ακούραστος καλλιτέχνης, δεν επαναπαύεται στην επιτυχία του και παρουσιάζει ένα λαϊκό τραγούδι σε χορευτικό ρυθμό, το οποίο υπογράφει συνθετικά και στιχουργικά. «Φοβάμαι, γύρισε κοντά μου, δωσ’ […]\nMASTER TEMPO ft. Dj Krazy Kon – Διακοπές στο Miami ΝΕΟ VIDEO CLIP\nΑυτό το καλοκαίρι, ο Master Tempo πηγαίνει «Διακοπές στο Miami» και μας θέλει μαζί του! Η νέα καλοκαιρινή επιτυχία έχει ήδη προκαλέσει αίσθηση τόσο για το ρυθμό της όσο και για την εικόνα της. Η μουσική ανήκει στον Γιάννη Ιερεμία, οι στίχοι στον Master Tempo (κατα κόσμο Πέτρος Δινάλης), ενώ συμμετέχει και ο διάσημος Dj […]\nΚωνσταντίνα “Ένα καράβι” νέο τραγούδι & video clip\nΗ αγαπημένη και διαχρονική τραγουδίστρια ΚΩΝΣΤΑΝΤΙΝΑ κάνει δυναμικό come back με το νέο της καλοκαιρινό single “Ένα Καράβι” ! Ένα τραγούδι του Παναγιώτη Μαθιέλλη σε στίχους του Βασίλη Γιαννόπουλου, στο οποίο η κρυστάλλινη φωνή της Κωνσταντίνας πλαισιώνεται από την εξαιρετική χορωδία go choir go καθώς και μια αξιόλογη ομάδα μουσικών, και απογειώνεται από την πλούσια […]\nΝΙΚΗΦΟΡΟΣ| ΝΕΟ ΤΡΑΓΟΥΔΙ & VIDEO CLIP – “ΕΧΩ ΤΑ ΔΙΚΑ ΜΟΥ”\nΜουσική: Χρίστος Σαντικάι Στίχοι: Γρηγόρης Βαξαβανέλης Σκηνοθεσία: Sherif Francis «Έχω τα δικά μου» μας τραγουδάει ο Νικηφόρος στο νέο του single που μόλις κυκλοφόρησε από την Heaven Music, και όπως όλα δείχνουν είναι αποφασισμένος να συνεχίσει το σερί των επιτυχιών του. Στην πιο ώριμη στιγμή της καλλιτεχνικής του πορείας, ο αγαπημένος λαϊκός τραγουδιστής,επιστρέφει δυναμικά με […]\nΑΜΑΡΥΛΛΙΣ “ΑΛΥΣΙΔΕΣ” ΝΕΟ ΤΡΑΓΟΥΔΙ & VIDEO CLIP\nΗ νέα ΝΟ1 επιτυχία του καλοκαιριού έχει την υπογραφή της ΑΜΑΡΥΛΛΙΣ με τίτλο ΑΛΥΣΙΔΕΣ! Οι “ΑΛΥΣΙΔΕΣ” είναι ένα ανατρεπτικό single με το οποίο είτε θα τραγουδήσεις και θα χορέψεις στο repeat είτε θα ξεπεράσεις ότι δεν μπορούσες εως τώρα! H φωνή της ΑΜΑΡΥΛΛΙΣ σε καθηλώνει από το πρώτο κιόλας στίχο με τις μελωδίες και το […]\nΧΡΗΣΤΟΣ ΜΕΝΙΔΙΑΤΗΣ & ΜΑΤΙΝΑ ΝΙΚΟΛΑΟΥ ΣΤΟ ΠΙΟ ΑΠΟΛΑΥΣΤΙΚΟ ΒΙΝΤΕΟ ΚΛΙΠ ” ΣΤΗΝ ΑΥΛΗ ΤΗΣ”\nΧρήστος Μενιδιάτης “Στην Αυλή Της” Μουσική: Teo Tzimas Στίχοι: Δημήτρης Μπέρης Σκηνοθεσία: JACO and the magic beans Το νέο τραγούδι του Χρήστου Μενιδιάτη, με τίτλο “Στην Αυλή Της” μόλις κυκλοφόρησε και “μυρίζει” καλοκαίρι! Ο αγαπημένος λαϊκός τραγουδιστής, πλήρως ανανεωμένος, επιστρέφει με ένα Up Tempo τραγούδι, που είναι σίγουρο ότι θα το αγαπήσουμε από το πρώτο […]\nΗ Άννα Ηρακλέους εντυπωσιάζει με το νέο της τραγούδι «Αποκλείεται»!\nΗ ´Αννα Ηρακλέους κατάγεται από την όμορφη Λεμεσό. Σε μικρή ηλικία ασχολήθηκε με το μόντελινγκ και διακρίθηκε σε αρκετούς διαγωνισμούς με αποτέλεσμα να εκπροσωπήσει την Κύπρο σε δυο Παγκόσμιους διαγωνισμούς ομορφιάς. Σπούδασε Δημοσιογραφία αλλά παράλληλα σε ηλικία 18 χρόνων ασχολήθηκε επαγγελματικά με το τραγούδι που ήταν άλλωστε η μεγάλη της αγάπη. Το ταλέντο και η […]\nΘες τηλεοπτικά? Θες gossip?Θές life style?\nΘες τηλεοπτικά? "ΣΟΥ ΕΧΩ ΝΕΑ" Θες gossip? "ΣΟΥ ΕΧΩ ΝΕΑ" Θές life style?"ΣΟΥ ΕΧΩ ΝΕΑ"\nWithout Taboo Mix του Ηλία Γκέλια


Στο "πόδι" η Ν. Τένεδος για την έλευση προσφύγων - Χαλκιδική Πολιτική\nΑρχική/Χαλκιδική/Δήμος Νέας Προποντίδας/Στο “πόδι” η Ν. Τένεδος για την έλευση προσφύγων\nΕκτάκτως συνεδρίασε το Δημοτικό Συμβούλιο Ν. Προποντίδας\nΜε τον χαρακτήρα του κατεπείγοντος συνεδρίασε το μεσημέρι της Δευτέρας το Δημοτικό Συμβούλιο Ν. Προποντίδας, καθώς υπάρχει πληροφόρηση για εγκατάσταση προσφύγων σε κτίρια ιδιώτη στη Ν. Τένεδο και στις παλιές αποθήκες του Συνεταιρισμού. Στη συνεδρίαση ζήτησαν και συμμετείχαν οι κάτοικοι της Τενέδου που αντιδρούν στην προοπτική της έλευσης μεταναστών και προσφύγων. Πρόκειται για οικόπεδο μεγάλης έκτασης και η αίτηση του ιδιοκτήτη του ως ενδιαφερόμενου να το μετατρέψει σε δομή προσφύγων έχει ξεσηκώσει θύελλα αντιδράσεων.\nΤο δημοτικό συμβούλιο Ν. Προποντίδας γνωμοδότησε ομόφωνα αρνητικά στη συγκεκριμένη προοπτική, αλλά είναι γνωστό ότι οι αποφάσεις λαμβάνονται από άλλους φορείς, το Υπουργείο, το Διεθνή Οργανισμό Μετανάστευσης, τις ΜΚΟ που εισηγούνται κλπ.\nΑγιασμός των υδάτων στη Χαλκιδική (φώτο και βίντεο)


Παντζούρια Archives - Winddoors\nΔίφυλλο παντζούρι μπαλκονόπορτας σε ξυλεία μεράντι\nΔίφυλλο παντζούρι μπαλκονόπορτας σε ξυλεία μεράντι σε λευκή λάκα, με γαλλικό φυλλαράκι. Παντζούρια τύπου γαλλικού: Περιλαμβάνονται βαφές ‑ λούστρα, μάσκουλα, αυτόματα ανεμοστηλώματα. Προφίλ 43/70 μμ. Η διατομή της κάσας παντζουριού ορίζεται ως 83mm/70 mm όπου 83...\nΔίφυλλο παντζούρι από ξυλεία νιαγκόν ή μεράντι\nΔίφυλλο παντζούρι από ξυλεία νιαγκόν ή μεράντι σε συνδυασμό γαλλικό φυλλαράκι και ραμποτέ. Παντζούρια τύπου γαλλικού: Περιλαμβάνονται βαφές ‑ λούστρα, μάσκουλα, αυτόματα ανεμοστηλώματα. Προφίλ 43/70 μμ. Η διατομή της κάσας παντζουριού ορίζεται ως 83mm/70 mm όπου 83...\nΔίφυλλο παντζούρι από κόντρα πλακάζ θαλάσσης\nΔίφυλλο παντζούρι από κόντρα πλακάζ θαλάσσης επενδεδυμένο με μεράντι, μηχανισμοί παντζουριού με ενσωματωμένο ανεμοστήριγμα και διακοσμητική κορνίζα μετώπη παραδοσιακού τύπου. Παντζούρια τύπου γαλλικού: Περιλαμβάνονται βαφές ‑ λούστρα, μάσκουλα, αυτόματα...\nΔίφυλλο παντζούρι σε ξυλεία μεράντι\nΔίφυλλο παντζούρι σε ξυλεία μεράντι με ταμπλαδωτό διάκοσμο και γαλλικό φυλλαράκι για αερισμό. Παντζούρια τύπου γαλλικού: Περιλαμβάνονται βαφές ‑ λούστρα, μάσκουλα, αυτόματα ανεμοστηλώματα. Προφίλ 43/70 μμ. Η διατομή της κάσας παντζουριού ορίζεται ως 83mm/70 mm όπου 83...\nΕσωτερικό σκιάδιο ενσωματωμένο στο φύλλο\nΕσωτερικό σκιάδιο ενσωματωμένο στο φύλλο του υαλοστασίου σε ξυλεία μεράντι. Παντζούρια τύπου γαλλικού: Περιλαμβάνονται βαφές ‑ λούστρα, μάσκουλα, αυτόματα ανεμοστηλώματα. Προφίλ 43/70 μμ. Η διατομή της κάσας παντζουριού ορίζεται ως 83mm/70 mm όπου 83 χιλιοστά είναι το...


Παρεκκλήσιο – Αγγελιαφόρος\nTag - Παρεκκλήσιο\nTrinity College, Αγία Αικατερίνη, Μία καινούργια εικόνα, Ναταλία Aglitskaya, Παρεκκλήσιο, Φιλόσοφοι της Αλεξάνδρειας\nΜία καινούργια εικόνα – Η αγία Αικατερίνη διδάσκει τους αυλικούς φιλοσόφους της Αλεξάνδρειας\naviketos2021-03-13T13:44:13+02:00Του Andrew Gould Το κείμενο, που παρατίθεται, δημοσιεύθηκε στο διαδικτυακό περιοδικό Orthodox Arts Journal, στις 3 Φεβρουαρίου 2021, από τον Andrew Gould, ο οποίος είναι ιστορικός της τέχνης και της αρχιτεκτονικής και ένας πολύ γνωστός αρχιτέκτονας Ορθοδόξων ναών στη Βόρεια Αμερική. Η εταιρεία του, New World Byzantine, θεωρείται κορυφαία στον σχεδιασμό παραδοσιακών κτηρίων και συνόλων. Το 2011, ο Andrew Gould...\naviketos2020-05-19T05:41:38+03:00Του Επισκόπου Μεσαορίας Γρηγορίου Η Εκκλησία τιμά σήμερα (19 Μαΐου) τη μνήμη του Αγίου ιερομάρτυρος Πατρικίου, επισκόπου Προύσης της Μ. Ασίας, ο οποίος μαρτύρησε κατά τους χρόνους του αυτοκράτορα Διοκλητιανού. Εξαιρέτως, η Εκκλησία της Κύπρου τιμά σήμερα, τη μνήμη των δεκατριών μοναχών της Μονής της Παναγίας της Καντάρας, που μαρτύρησαν το έτος 1231 μ.Χ. κατά την περίοδο της κατοχής της Κύπρου...


Νέο ξεπούλημα στη Wall - Απώλειες 1.910 μονάδων σε δύο ημέρες ο Dow | Liberal.gr\nΤρίτη 25 Φεβρουαρίου 2020, 23:25\nΣυνεχίστηκε για δεύτερη ημέρα το μπαράζ ρευστοποιήσεων στην αμερικανική αγορά με φόντο την εξάπλωση του νέου κορονοϊού και τον βιομηχανικό δείκτη να χάνει ακόμα 880 μονάδες. Την ίδια ώρα το δεκαετές αμερικανικό ομόλογο κατέγραψε νέο ιστορικό χαμηλό εντείνοντας περαιτέρω τους φόβους για επερχόμενη παγκόσμια ύφεση.\nΕιδικότερα, ο Dow Jones παρόλο που είχε ανοίξει με άνοδο 150 μονάδων πέρασε γρήγορα σε αρνητικό πρόσημο και ολοκλήρωσε με απώλειες 879 μονάδων ή 3,15% κατρακυλώντας στις 27.081 μονάδες.\nΑπό τα κέρδη σε ισχυρές απώλειες πέρασαν και οι άλλοι δύο δείκτες, με τον τεχνολογικό Nasdaq να κλείνει στις 8.965 μονάδες με πτώση 2,77%, όπως και ο διευρυμένος δείκτης S&P 500 που κατέγραψε απώλειες 3% και τελείωσε στις 3.128 μονάδες.\nΧαρακτηριστικό του κλίματος ήταν πως ακόμα και το ασφαλές επενδυτικό «καταφύγιο» του χρυσού, που τις τελευταίες ημέρες κατέγραφε ανοδικό ράλι, εμφάνισε σήμερα απώλειες 1,6%. Την ίδια ώρα οι επενδυτές στράφηκαν πλέον στα ομόλογα με την απόδοση του 10ετούς αμερικανικού τίτλου να πέφτει περισσότερο από 4,71% και να φτάνει σε νέο ιστορικό χαμηλό 1,310%.\nΧτες, η αμερικανική αγορά είχε καταγράψει τη χειρότερη ημέρα της από το Φεβρουάριο του 2018, με τον Dow να χάνει 1.030 μονάδες. Μαζί με τις 880 που έχασε σήμερα, ο βιομηχανικός δείκτης έχει χάσει 1.910 μονάδες στις δύο τελευταίες συνεδριάσεις.\nΠαράλληλα, με τις απώλειες των δύο τελευταίων ημερών, ο Dow και ο S&P 500 βρίσκονται πλέον 7,8% κάτω από τα ρεκόρ που είχαν σημειώσει νωρίτερα αυτό τον μήνα και ο Nasdaq 8,9% κάτω από το ιστορικό υψηλό που έφτασε στις 19 Φεβρουαρίου. Παρομοίως, 10% κάτω από τα ιστορικά υψηλά που είχαν σημειώσει τον προηγούμενο μήνα κινούνται και οι μετοχές των Apple (-3,4% σήμερα) και Facebook (-2%).\nΣτις εταιρικές αποδόσεις, η πτώση των ομολόγων οδήγησε σε μεγάλες ρευστοποιήσεις τραπεζικών μετοχών, με τον τίτλο της Bank of America να χάνει σχεδόν 5%, ενώ απώλειες 4,7% εμφάνισε η JPMorgan Chase, 4,3% η μετοχή της Citigroup και 2,7% η Wells Fargo.\nΤην ίδια ώρα συνέχισαν την «ελεύθερη πτώση» τους οι μετοχές των αεροπορικών εταιρειών με τις United και Delta Airllines να υποχωρούν άνω του 6% η καθεμία ενώ στο -9% βρέθηκε η American Airlines.\nΟι πιέσεις στην αμερικανική αγορά σήμερα κλιμακώθηκαν έπειτα την προειδοποίηση που απεύθυνε ο επικεφαλής της κοινής αποστολής ΠΟΥ - Κίνας, δρ. Μπρους Έιλγουορντ, ότι οι χώρες σε όλο τον κόσμο θα πρέπει να προετοιμαστούν για μια επιδημία του κορονοϊού, εκφράζοντας παράλληλα την εκτίμηση ότι «ο κόσμος δεν είναι έτοιμος» ακόμα να τον αντιμετωπίσει.\nΟ υψηλόβαθμος αξιωματούχος του Παγκόσμιου Οργανισμού Υγείας κάλεσε τις χώρες σε όλο τον κόσμο να αλλάξουν νοοτροπία, να προετοιμαστούν για μια επιδημία και να είναι έτοιμες να ανταποκριθούν τάχιστα όταν φτάσει ο ιός, καθώς όπως τόνισε, ο κόσμος «απλώς δεν είναι έτοιμος» για να το αντιμετωπίσει.\nΤην ίδια στιγμή, σε κατάσταση συναγερμού συνεχίζει να βρίσκεται η Ιταλία με τα έκτακτα μέτρα να βρίσκονται σε ισχύ, μετά τους 11 νεκρούς και τα 283 κρούσματα, που εξαπλώνονται πλέον σε Σικελία και Φλωρεντία. Στις ΗΠΑ ανακοίνωσαν ότι ο αριθμός των επιβεβαιωμένων κρουσμάτων στην επικράτειά τους έχει ανέλθει επίσης στα 53, εκ των οποίων οι 19 επιβεβαιώθηκαν στη διάρκεια του Σαββατοκύριακου.


Ο ρόλος του εκπαιδευτικού στην διερεύνηση και αντιμετώπιση του προβλήματος του υποσιτισμού των μαθητών | paidevo.gr | teachers\n← Επιστροφή στο %s Ένα μήνα χωρίς εκπαιδευτικό μαθητές δημοτικού σχολείου\nΠάτρα: Μαγείρεψαν σε σχολείο για τους πεινασμένους μαθητές! →\nτου Αλέξανδρου Γιατζίδη Μ.D., medlabnews.gr\nΚεντρικό νευρικό: Απάθεια. (Kwasiorkor) ευερεθιστότητα (διατροφικός μαρασμός) ψυχοκινητικές διαταραχές Ελάττωση τενόντιων αντανακλαστικών, παράισθησίες, ελάττωση αισθητικότητας Ψύχωση Περιφερική νευρίτιδα, συμμετρική αισθητική και κινητική ανεπάρκεια. Σπασμοί που δεν υποχωρούν με φαρμακευτική αντιμετώπιση, άνοια.\n1. Κοινωνικό – οικονομική κατάσταση.2. Το διαιτολογικό ιστορικό του τελευταίου 24ωρου και η συχνότητα που χρησιμοποιούνται\nσυστατικών,6. Εργαστηριακές εξετάσεις που υποβοηθούν στη διάγνωση υποκλινικών κυρίως μορφών ανεπαρκούς θρέψης. Στις εργαστηριακές εξετάσεις περιλαμβάνονται και οι ακτινολογικές για τον καθορισμό της οστικής ηλικίας και του πάχους του οστικού φλοιού.\n(Αμερικανική Ακαδημία Παιδιατρικής, 2011 – www.worldhunger.org – medlabgr.blogspot.gr)


ΤΙΤΛΟΣ: Επιχορήγηση στο Εθνικό Ίδρυμα Ερευνών και Μελετών "ΕΛΕΥΘΕΡΙΟΣ Κ. ΒΕΝΙΖΕΛΟΣ"\nΗΜ/ΝΙΑ ΑΝΑΡΤΗΣΗΣ: 16/12/2014 15:51\nΑΡ. ΠΡΩΤΟΚΟΛΛΟΥ: 10653/7123\nΤΙΤΛΟΣ: Προμήθεια ενός (1) συστήματος videoservers για τη ροή του προγράμματος του Τηλεοπτικού Σταθμού της Βουλής\nΑΡ. ΠΡΩΤΟΚΟΛΛΟΥ: 12074\nΤΙΤΛΟΣ: Προμήθεια ενός (1) μικρού ημιφορτηγού σε αντικατάσταση παλαιού\nΗΜ/ΝΙΑ ΑΝΑΡΤΗΣΗΣ: 16/12/2014 15:50\nΑΡ. ΠΡΩΤΟΚΟΛΛΟΥ: 12081\nΤΙΤΛΟΣ: Προμήθεια δύο (2) δορυφορικών απορριματοφόρων κιβωταμαξών\nΗΜ/ΝΙΑ ΑΝΑΡΤΗΣΗΣ: 16/12/2014 15:49\nΑΡ. ΠΡΩΤΟΚΟΛΛΟΥ: 12086\nΤΙΤΛΟΣ: Προμήθεια ενός (1) μεγάλου ημιφορτηγού σε αντικατάσταση παλαιού\nΑΡ. ΠΡΩΤΟΚΟΛΛΟΥ: 12079\nΤΙΤΛΟΣ: Τροποποίηση απόφασης μεταβίβασης εξουσίας υπογραφής στους Γενικό Γραμματέα, Ειδικό Γραμματέα & Προϊσταμένους Γενικών Δ/νσεων, Δ/νσεων & Τμημάτων των Υπηρεσιών της Βουλής.\nΑΡ. ΠΡΩΤΟΚΟΛΛΟΥ: 11556/7752/28-11-2014\nΤΙΤΛΟΣ: Προμήθεια δύο (2) απορριματοφόρων σε αντικατάσταση παλαιών\nΗΜ/ΝΙΑ ΑΝΑΡΤΗΣΗΣ: 16/12/2014 15:48\nΑΡ. ΠΡΩΤΟΚΟΛΛΟΥ: 12083\nΤΙΤΛΟΣ: Έγκρισης της 4ης Εντολής Πληρωμής του έργου «Επισκευή Σιδηράς Στέγης Αιθρίου Δημοσίου Καπνεργοστασίου» επί της οδού Λένορμαν 216-218, ποσού 73.525,73€\nΑΡ. ΠΡΩΤΟΚΟΛΛΟΥ: 12229/8184/15.12.2014\nΤΙΤΛΟΣ: Επιχορήγηση στην ΕΛΛΗΝΙΚΗ ΟΜΟΣΠΟΝΔΙΑ ΑΘΛΗΤΙΣΜΟΥ ΚΩΦΩΝ\nΑΡ. ΠΡΩΤΟΚΟΛΛΟΥ: 12240\n1 ... 1030 1031 1032 1033 1034 1035 1036 1037 1038 1039 ... 1160


Ρομπότ που ζωγραφίζει σε τοίχους - Cosmote Smart Living\nΣχεδιασμένο από καθηγητή του ΜΙΤ, το Scribit είναι ένα πρωτοποριακό ρομπότ το οποίο σκαρφαλώνει τοίχους και ζωγραφίζει. Γνώρισέ το.\nΤο Scribit είναι ένα ρομπότ με… καλλιτεχνική φλέβα. Η καλύτερα, θα έπρεπε να πούμε ότι καλλιτεχνική φλέβα έχει ο σχεδιαστής του, ο καθηγητής του ΜΙΤ Carlo Ratti, ο οποίος είχε την ιδέα, αλλά όχι τα χρήματα για να την υλοποιήσει. Και τι καλύτερο σε τέτοιες περιπτώσεις από το να ζητήσει τα απαραίτητα χρήματα από όσους πίστεψαν σε αυτόν και την ιδέα του. Έτσι, ανέβασε το project στο Kickstarter και σε δύο ώρες έγινε ανάρπαστο, αφού κατάφερε να συγκεντρώσει όχι μόνο το απαραίτητο ποσό αλλά πολλές φορές πάνω από αυτό. Συγκεκριμένα ζήτησε $ 50.000 και μέχρι τη στιγμή που γράφονται αυτές οι γραμμές έχει λάβει σχεδόν 1,3 εκατομμύρια! Εάν αυτό δεν είναι επιτυχία, δεν ξέρουμε τι είναι.\nΓιατί όμως το Scribit έγινε τόσο δημοφιλές; Τι είναι αυτό που κάνει; Πρόκειται για ένα ρομπότ το οποίο ζωγραφίζει σε τοίχους και κάθε οριζόντια επιφάνεια. Το Scribit μπορεί να ζωγραφίσει σχεδόν οτιδήποτε, από τίτλους, λογότυπα και γραφικά, μέχρι πολύπλοκα σχέδια με φωτοσκιάσεις. Το περιεχόμενο το «τραβά» από το Internet χάρη στην ασύρματη επικοινωνία του με το ανάλογο app, ενώ μπορεί να κάνει συνδυασμούς με τέσσερα διαφορετικά χρώματα. Τα βασικά χρώματα είναι κόκκινο, κίτρινο, μπλε και μαύρο, ενώ στο πακέτο θα βρεις και 24 άλλα χρώματα για να αξιοποιήσεις όπως επιθυμείς. Τα χρώματα έχουν τη μορφή μαρκαδόρου και η όλη κατασκευή θυμίζει plotter. Άλλωστε από εκεί ακριβώς πήρε την ιδέα ο κ. Ratti και την εφάρμοσε σε μεγαλύτερη κλίμακα, ενώ θα πρέπει να τονίσουμε ότι το Scribit μπορεί όχι μόνο να γράφει, αλλά και να σβήνει.\nΤο Sribit χρησιμοποιεί δύο μικρά ροδάκια για να μπορεί και να σκαρφαλώνει σε τοίχους, λευκοπίνακα, γυαλί και γενικά οποιαδήποτε (σχετικά λεία) οριζόντια επιφάνεια. Ωστόσο, για να κρατιέται και να μην πέφτει, απαιτεί τη στερέωσή του με ειδικά σύρματα τα οποία πρέπει να καρφώσεις σε συγκεκριμένο ύψος και σημεία. Κατόπιν το βάζεις στην πρίζα και το συνδέεις ασύρματα με το smartphone και το ειδικό app. Μέσω του app, έχεις πρόσβαση σε αμέτρητα σχέδια που μπορείς να βρεις on-line για να σχεδιάσεις στον τοίχο σου. Το Scribit μετακινείται σε δύο διαστάσεις προς όλες τις κατευθύνσεις και με τη βοήθεια των τεσσάρων μαρκαδόρων του, μεταφέρει το σχέδιο που έχεις διαλέξει, από την οθόνη του κινητού στον τοίχο σου σε ελάχιστο χρόνο στο επιθυμητό μέγεθος.\nΓια τους επαγγελματίες, υπάρχει η δυνατότητα να φορτώσουν το δικό τους σχέδιο από τον υπολογιστή στο Sribit μέσω Wi-Fi. Υποστηρίζονται όλα τα δημοφιλή format, όπως SVG, PNG, AI, PDF, JPG και TIFF.\nΌπως αναφέραμε στην αρχή το Sribit είναι ένα Kickstarter project και οι δημιουργοί του αναφέρουν ότι θα κυκλοφορήσει επίσημα στις αρχές του 2018, ενώ λίγους μήνες πριν θα το έχουν παραλάβει όσοι έχουν συνεισφέρει τον οβολό τους.


Δεν είσαι ανώτερος από κανέναν άνθρωπο. Κατάλαβε το. Του Στέλιου Καράσαββα\nin Στέλιος Καράσαββας\nΛοιπόν αρχίζουμε με μια δήλωση την οποία πρέπει να ασπαστούμε για να υπάρχει κατανόηση. Δε θεωρώ πως είμαι ανώτερος από κανένα άνθρωπο στον κόσμο. Δε θεωρώ ότι είμαι ανώτερος από κάποιον γιατί γεννήθηκα στη Λεμεσό, της Κύπρου και μεγάλωσα ελεύθερος.\nΓεννήθηκα εδώ εντελώς τυχαία γιατί κάποιοι άνθρωποι άνοιξαν τις πόρτες των σπιτιών τους στους γονείς και τους παππούδες μου, οι οποίοι λόγω της βάρβαρης τουρκικής εισβολής βρέθηκαν εκτοπισμένοι, εκδιωγμένοι από τον τόπο τους. Γεννήθηκα εδώ τυχαία και μεγάλωσα με αγάπη γιατί κάποιοι έδωσαν ένα πιάτο φαΐ και μια στέγη στους ανήμπορους και στους φοβισμένους πριν από 46 χρόνια.\nΓεννήθηκα εδώ και μεγάλωσα γιατί κάποιοι δεν είπαν της γιαγιάς μου με πέντε μωρά ξοπίσω της να πάει πίσω στο χωριό της να πολεμήσει. Γεννήθηκα εδώ γιατί κάποιοι δεν φώναζαν «στείλτε τους πίσω κι αφήστε τους να πεθάνουν από την πείνα για να μάθουν». Κι εσύ γι’ αυτόν το λόγο γεννήθηκες, αν όχι εσύ τότε κάποιος που αγαπάς ή κάποιος που νοιάζεσαι.\nΘεωρώ τον εαυτό μου τυχερό που έχω πρόσβαση σε κάποια αγαθά, υλικά και μη. Κάποια αγαθά για τα οποία κάποιοι άνθρωποι βάζουν τα παιδιά τους, ότι πιο ιερό έχουν, πάνω σε βάρκες σε αντίξοες συνθήκες, μέσα στη θάλασσα χωρίς ασφάλεια, χωρίς σιγουριά μόνο με την ελπίδα ότι θα βρουν ένα ασφαλές μέρος να μεγαλώσουν και να ζήσουν χωρίς φόβο, σαν παιδιά. Σαν άνθρωποι.\nΗ σύνθλιψη ανυπεράσπιστων ανθρώπων και ο εγκλωβισμός τους μεταξύ των μεγάλων γεωστρατηγικών συμφερόντων που παίζονται στη περιοχή μας, δεν πρέπει να μας αφήνει αμέτοχους. Η Ελλάδα που γέννησε τη δημοκρατία και δίδαξε τις πανανθρώπινες ελευθερίες σε όλο το κόσμο, πρέπει να αρνηθεί να παίξει τον κομπάρσο στο παιχνίδι που έντεχνα έχει στηθεί στην εξώπορτα της.\nΑπό τη μια η συνεχής απροκάλυπτη επιθετικότητα της Τουρκίας, που για να εξυπηρετήσει τα συμφέροντα της, χρησιμοποιεί ως μοχλό πίεσης ανυπεράσπιστους ξεριζωμένους ανθρώπους, σέρνοντάς τους κυριολεκτικά και στοχευμένα στα σύνορα της με την Ελλάδα. Από την άλλη, οι Ευρωπαίοι, που με τους συμμάχους τους έχουν ρημάξει τη Μέση Ανατολή, με τους πολέμους και τις επεμβάσεις τους, να αρνούνται πεισματικά να δεχτούν ένα δίκαιο τρόπο κατανομής των προσφύγων και μεταναστών σε όλη την Ευρώπη. Έχουν υποχρεώσει έμμεσα την Ελλάδα και το δύσμοιρο ελληνικό λαό να σηκώσει στις πλάτες του όλο το βάρος αυτής της ανείπωτης ανθρωπιστικής κρίσης.\nΔεν είμαι ανώτερος από κανέναν άνθρωπο. Αλλά θεωρώ τον εαυτό μου υπεύθυνο για αυτά που εγώ θεωρώ δεδομένα κάποιοι να τα αποκτήσουν, να έχουν τις ίδιες ευκαιρίες με εμένα, να κάνουν τα δικά τους όνειρα τα οποία να μπορούν να ακολουθήσουν. Λοιπόν στέκομαι αλληλέγγυος σε κάθε άνθρωπο που έγινε πρόσφυγας και μπαίνω τροχοπέδη σ’ αυτούς που τον έκαναν.\nΑφήστε τους ανθρώπους που ξεριζώθηκαν με τη βία από τον τόπο τους να φύγουν, να πάνε όπου θέλουν, να βρουν την ελπίδα που τόσο άδικα τους ανάγκασαν να χάσουν! Η Ελλάδα δε μπορεί και δεν πρέπει να κάνει τη βρόμικη δουλειά των «συμμάχων». Φτάνει πια.\nNext Article Όταν λέμε φασίστες θα εννοούμε πάντα εσάς. Του Στέλιου Καράσαββα